91. zk., 2005eko maiatzaren 17a, asteartea\n95/2005 DEKRETUA, apirilaren 19koa, Euskal Autonomia Erkidegoko Apustuen Erregelamendua onesten duena.\nEgungo gizarte moderno guztietan, aisiako jarduerak izugarri garatu eta zabaldu dira eta asko dibertsifikatu dira, eta arlo honek geroago eta garrantzi handiagoa du ekonomian. Hori dela-eta, Administrazioak arreta berezia jarri behar du jarduera horietan, eta ekonomian eta gizartean duten eraginaren heineko arautzea ezarri behar die.\nBeste alde batetik, komunikazioaren arloko teknologia berriak gizartearen eremu guztietara zabaltzeak eragin handia du aisian; izan ere, hainbat jende dago aisialdiko jarduerak urruneko konexioen bidez egiteko nahia adierazi duena.\nEkonomiaren, teknologien eta gizartearen inguruabar horien guztien poderioz, ohiko jokoei beste era bateko joko berriak batu zaizkie, besteak beste apustu-jokoak.\nJoko modalitate asko badaude ere, Europako hainbat herrialdetan tradizio handia du kirolaren edo beste gertaera batzuen gaineko apustu-jokoak. Herrialde horietan jokoaren ardatz dira kirol jardueren inguruko apustuak.\nEuskadin, nahiz eta apusturako zaletasun handia izan betidanik eta herri kiroletan ohikoa izan, orain arte ez da berariazko araudi egokirik prestatu. Hori dela-eta, bidezkoa eta egokia da apustuei buruzko arauak ezartzea, hain zuzen ere jokoaren arloan indarrean ditugun arauetako berme guztiak bildu eta apustuak Erkidegoan baimendutako jokoen egituraren barruan sartzen dituen araudia, helburua orain dauden jokoen eta joko modalitate berriaren arteko oreka lortzea dela.\nOndorioz, Herrizaingo sailburuak proposatuta, Jokoaren Euskal Kontseiluak txostena emanda, Eusko Jaurlaritzako Aholku Batzorde Juridikoarekin bat etorriz eta Jaurlaritzaren Kontseiluaren 2005eko apirilaren 19ko bilkuran eztabaidatu eta onetsi ondoren, hauxe\nArtikulu bakarra.– Euskal Autonomia Erkidegoko Apustuen Erregelamendua onetsi da. Testua jarraian erantsita dago.\nLehenengoa.– 1.– Euskal Autonomia Erkidegoko Jokoen Katalogoa onetsi zuen azaroaren 26ko 277/1996 Dekretuaren eranskineko 1.1. artikuluko c) idatz-zatia aldatu da eta honela geratu da:\n1.– Kirol-apustuak: kirol edo norgehiagoka jardueretan oinarritutako apustuak.\n2.– Kiroletakoak ez diren apustuak.\n2.– Euskal Autonomia Erkidegoko Jokoen Katalogoa onetsi zuen azaroaren 26ko 277/1996 Dekretuaren eranskineko 5. artikulua aldatu da eta honela geratu da:\n“5. artikulua.– Apustuak.\n1.– Apustua da diru-kopuru bat jokatzea aurrez zehaztutako baina amaiera ezezaguneko eta apustulariek zerikusirik ez duten gertaera baten emaitzen gainean.\n2.– Apustuak debekatuta egongo dira apustuok, berez edo oinarrian dituzten gertaeren erruz, pertsonen duintasunaren, pertsonek intimitatea, ohorea eta nork bere irudia izateko duten eskubidearen eta oinarrizko beste eskubide batzuen aurkakoak badira, bai eta delitu, hoben eta administrazioko arau-hausteak egitean edo gertaera politiko edo erlijiosoetan oinarritutako apustuak badira ere.\n3.– Barneko apustuak dira kirol-esparruen barruan egiten direnak, berariaz prestatutako instalazioetan eta bertako kirol-jardueretan oinarrituta.\n4.– Kanpoko apustuak dira kirol-esparruez kanpoko lokal baimendunetan egiten direnak, zeinahi kirol-esparrutako jardueretan oinarrituta.\nHalaber, kirol-esparru batean egiten diren apustuetako batzuk ere kanpokotzat hartuko dira, hain zuzen ere, zenbait kirol-esparrutan edo apustua egiten den esparrua ez den beste batean egiten diren kirol-jardueretan oinarrituta egiten direnak.\n5.– Zehaztuko diren baldintzetan eta ezarriko den plangintzaren eremuan, artikulu honek aztergai dituen jokoetarako apustuak egiteko lokal bereziak baimendu ahal izango dira”.\nBigarrena.– Herrizaingo sailburuari ahalmena eman zaio dekretu hau garatzeko behar diren xedapen guztiak emateko. Hauexek dira garatu beharko diren alderdiak: kirol-esparruetako barneko apustuak eta apustu tradizionalak, apustu-makinak ustiatzeko eta instalatzeko baimenen ereduak, apustuen oinarri izan daitezkeen gertaeren zerrenda eta apustu-enpresek jarri beharreko fidantzen zenbatekoak eguneratzea.\nVitoria-Gasteizen, 2005eko apirilaren 19an.\nAPIRILAREN 19KO 99/2005 DEKRETUAREN ERANSKINA\nEUSKAL AUTONOMIA ERKIDEGOKO APUSTUEN ERREGELAMENDUA\n1.– Erregelamendu honen xedea da arautzea eranskinean adierazitako gertaeretan oinarrituta Euskal Autonomia Erkidegoaren eremuan egiten diren apustuak.\n2.– Erregelamendu honen eremuan sartzen dira apustuak kudeatuko dituzten enpresek horretarako baimena lortzeko bete beharko dituzten betekizunak, apustuen oinarri diren gertaerak eta horien motak, apustu-lokalak, apustuetarako makinak eta sistemak, bai eta apustu-jokorako beharrezkoak diren elementu teknikoak eta instalazioak ere.\n3.– Arautegi honetatik kanpo utzi dira kirol eta ongintzako elkarrekiko apustuak.\n4.– Apustuak debekatuta egongo dira apustuok, berez edo oinarrian dituzten gertaeren erruz, pertsonen duintasunaren, pertsonek intimitatea, ohorea eta nork bere irudia izateko duten eskubidearen aurkakoak badira, bai eta delitua edo hobena egitean, gertakari politiko edo erlijiosoetan eta indarreko legeriaren arabera debekatutako gertaeretan oinarritutako apustuak badira ere.\nJarraian, erregelamendu honen eta berau garatuko duen araudiaren ondorioetarako kontuan hartu beharreko definizioak emango ditugu:\na) Apustua: diru kopuru bat jokatzea aurrez zehaztutako baina amaiera ezezaguneko eta apustulariek zerikusirik ez duten kirol-gertaera baten emaitzaren gainean.\nb) Apustuen Unitate Nagusia: apustuak erregistratzeko, zenbatzeko eta kudeatzeko behar diren elementu teknikoen multzoa.\nc) Apustuak egiteko makinak: apustuak egiteko berariaz homologatutako makinak.\nd) Apustua balidatzea: enpresa baimendun batek apustua erregistratzea eta onartzea, eta apustulariei apustua egin dela frogatzen duen gordekina edo, hala badagokio, egindako apustua justifikatzen duten datuen egiaztagiria ematea.\ne) Apustuaren koefizientea: elkarrekikoak ez diren apustuetan, asmatzen dutenentzako sariaren zenbatekoa zehazten duen zenbakia: jokatutako diruaren biderkatzailea.\nf) Apustu-txartela: apustua gauzatzeko erabiliko den formularioa.\ng) Apustuaren gordekina edo egiaztagiria: apustua egin dela frogatzen duen euskarria; apustuaren datuak agertzen ditu eta enpresa baimendunak erregistratu eta onartu duela egiaztatzen du, apustua irabaziz gero dirua kobratzeko aurkez daiteke eta apustuaren gaineko erreklamazioak egiteko ere bai.\nh) Gutxieneko eta gehieneko apustuak: apustu mota bakoitzean gutxienez eta gehienez joka daitezkeen kopuruak.\ni) Apustu-lokala: Joko eta Ikuskizun Zuzendaritzak apustuak formalizatzeko baimendutako lokalak.\nj) Hasierako fondoa: elkarrekiko apustuetan apustulariek egindako apustu guztien batura.\nk) Banatzeko fondoa: elkarrekiko apustuetan, irabazten duten apustularien artean sariak banatzeko erabiliko den diru-kopurua.\nl) Dibidendua: elkarrekiko apustuetan, irabazle bakoitzari apustu-unitateko dagokion kopurua.\n3. artikulua.– Herrizaingo Sailaren eskumenak.\nHauexek dira, beste batzuen artean, Herrizaingo Saileko Joko eta Ikuskizun Zuzendaritzak apustuen arloan dituen eskumenak:\na) Enpresei baimenak ematea apustuak ustiatzeko, lokalen, makinen eta sistema informatikoen —interaktibo zein telefonikoak— edo bestelako komunikazio- edo konexio-sistemaren baten bidez.\nb) Apustuetarako berariazko lokalak baimentzea.\nc) Apustu-makinak homologatzea, bai eta apustuak egiteko era guztietako sistemak, elementu teknikoak eta joko-materialak ere, eta horiek guztiak instalatzeko eta erabiltzeko baimenak ematea.\nd) Apustuak ikuskatzea eta kontrolatzea, Euskal Autonomia Erkidegoan jokoa arautzen duen azaroaren 8ko 4/1991 Legeko 34. artikuluan eta hurrengoetan xedatutakoaren arabera.\ne) Oro har, Euskal Autonomia Erkidegoan jokoa arautzen duen azaroaren 8ko 4/1991 Legean, erregelamendu honetan eta garapen-arauetan ezarritako gainerako guztiak.\nf) Erregelamendu honetako 1.4. artikuluan aipatutako inguruabarretako bat gertatuz gero, apustuak eteteko edo debekatzeko zuhurtasunezko neurriak aplikatzea.\ng) Apustuen Batzordeak, erregelamendu honetan emandako eskumenak aplikatuta, proposatzen dizkion gaiak ebaztea.\n4. artikulua.– Apustu egiteko debekuak.\n1.– Ondoren, erregelamendu honetan arautzen diren apustuak ezin egin dituztenak zehaztuko dira:\na) Adingabekoak, legez ezgaituta daudenak eta jokoaren ordena, lasaitasuna eta burutzapena eragozten dituztenak.\nb) Euskal Autonomia Erkidegoan jokoa arautzen duen azaroaren 8ko 4/1991 Legeko 23.1. artikuluan aipatutako gainerako guztiak.\nc) Apustuak ustiatzen dituzten enpresen titularrak, akziodunak, kapital-ordezkariak eta partaideak, bai eta enpresa horietako langileak, zuzendariak eta enplegatuak, eta horien ezkontideak eta lehen graduko aurrekoak eta ondorengoak ere. Hori guztia bat dator Euskal Autonomia Erkidegoan jokoa arautzen duen azaroaren 8ko 4/1991 Legeko 23.3. artikuluarekin.\nd) Apustuen oinarri diren kirol edo norgehiagoka jardueretan edo bestelako jardueretan aritzen diren epaileak, epaileon erabakien aurkako errekurtsoak ebazten dituzten pertsonak eta erregelamendu honen bidez araututako Apustuen Batzordeko kideak.\ne) Apustuak kontrolatzen eta ikuskatzen dituzten funtzionarioak.\n2.– Erregelamendu honen ondorioetarako, artikulu honetako aurreko paragrafoan aipatutako pertsonek egiten dituzten apustuak ez dira izango baliozkoak.\n3.– Artikulu honetan aipatutako inguruabarretako bat gertatzen bada, apustua ezeztatu egingo da eta apustuak ustiatzen dituen enpresak Joko eta Ikuskizun Zuzendaritzari jakinarazi beharko dio, zehapenik ezarri beharko balitz ere.\n5. artikulua.– Apustuen araubide juridikoa.\n1.– Apustuen baimenetan, antolamenduan eta garapenean ondokoak izango dira aginduzko: Euskal Autonomia Erkidegoan jokoa arautzen duen azaroaren 8ko 4/1991 Legea, Euskal Autonomia Erkidegoko Jokoen Katalogoa onetsi duen azaroaren 26ko 277/1996 Dekretua, erregelamendu hau eta berau garatzen duten arauak eta, bidezko den kasuetan, berariazko arautegia.\n2.– Debekatuta dago erregelamendu honetan ezarritako baimenak lortu gabe eta betekizunak bete gabe apustuak egitea, bai eta erregelamendu honetan ageri ez diren gertaeretan oinarritzen direnak ere.\n3.– Apustuen oinarri diren gertaera edo jardueren egitarauek ez dute baimenik behar.\n4.– Erregelamendu honen xede diren apustuen oinarritzat hartzen diren kirol edo norgehiagoka jarduerak berariazko kirol arautegiari lotuta egingo dira, edo, hala badagokio, Lasterketa Kodearen arabera.\n6. artikulua.– Apustuen izaera eta apustu motak.\n1.– Antolamenduaren eta jokatzen den diruaren banaketaren arabera, erregelamendu honetako apustuak elkarrekikoak, kontraordainekoak edo trabesak izan daitezke.\na) Elkarrekiko apustuetan, gertaera jakin bat dela-eta egindako apustu guztien kopurua emaitza asmatzen dutenen artean banatzen da, enpresa baimendunak erregelamendu honetan ezarritako portzentajea atxiki ondoren.\nb) Kontra-ordaineko apustuetan, apustulariek enpresa baimendunen aurka jokatzen dute eta asmatzen dutenen saria kalkulatzeko apustuaren zenbatekoari enpresa baimendunak aldez aurretik balidatutako koefiziente biderkatzailea aplikatzen zaio.\nc) Trabesetan, enpresa edo pertsona baimendunek bitartekari-lanak egiten dituzte eta beste batzuek jokatzen dituzten kopuruak bermatzen dituzte, eta lan horren trukean erregelamendu honetan ezarritako portzentajea atxikitzen dute.\n2.– Egiten diren tokiaren arabera apustuak barnekoak edo kanpokoak izan daitezke.\na) Apustuak haien oinarri diren gertaerak egiten diren esparruan bertan egiten badira, barnekoak dira.\nb) Aldiz, apustuak beraien oinarri diren jardueretarako esparrutik kanpo egiten badira, kanpokoak dira.\nHalaber, apustu-esparruetan egiten diren apustuetako batzuk ere kanpokotzat hartuko dira, hain zuzen ere, esparru batean baino gehiagotan edo beste esparru batean egiten diren jardueretan oinarritutako apustuak.\n3.– Edukiaren arabera, baimendutako apustuak honelakoak izan daitezke:\na) Apustu soila: Apustulariak gertaera baten emaitza bakar baten alde egiten du.\nb) Apustu konbinatua edo anizkoitza: Apustulariak gertaera baten edo batzuen emaitza biren edo gehiagoren alde egiten du.\n4.– Apustuen oinarri izan daitezkeen gertaerak erregelamendu honetako eranskinean finkatu dira.\n7. artikulua.– Apustuak ustiatzeko esleipenak.\n1.– Apustuak ustiatzeko baimenak lehiaketa publikoaren bidez esleituko dira.\n2.– Lehiaketa publikoa Herrizaingo Sailaren aginduaren bidez deituko da; deialdia Euskal Herriko Agintaritzaren Aldizkarian argitaratuko da, eta bertan, lehiaketaren esleipenerako oinarriak ezarriko dira.\n3.– Lehiaketa publikoa Joko eta Ikuskizun zuzendariaren ebazpenaren bidez ebatziko da, deialdiari buruzko aginduan ezarritako irizpideen arabera.\n4.– Deialdia ebazteko, eskatzaileei buruzko ondoko irizpideak baloratuko dira:\na) Lanbide-gaitasuna eta finantza-kaudimena.\nb) Negozio-plana; plan horretan ondokoak agertu behar dira, gutxienez: proiektuaren bideragarritasuna; inbertsio-programa; proiektua gauzatzeko faseak; sortuko diren lanpostuak; langileak hautatzeko eta trebatzeko plana.\nc) Erabiliko diren joko-elementuen eta -sistemen teknologia eta segurtasuna.\nd) Legez baimendutako apustuen ustiaketan duen esperientzia.\ne) Euskal Autonomia Erkidegoan legez baimendutako jokoen ustiaketan duen esperientzia.\nf) Lokaletan ezarriko diren segurtasun- eta kalitate-neurriak.\n5.– Irizpideok lehiaketa publikoaren deialdiari buruzko aginduan landuko dira.\n8. artikulua.– Esleipendunen betekizunak.\n1.– Apustuak ustiatzeko esleipena eskuratu nahi duten pertsona juridikoek ondokoak bete behar dituzte:\na) Zuzenbidean onartutako sozietate motetako bat eratu behar dute, indarreko legeriarekin bat etorriz; sozietatearen kapitala 1.000.000 euro izan behar da gutxienez eta kopuru hori, akzio edo partaidetza izendun gisa, oso-osorik harpidetu eta ordaindu behar da baimena eman aurretik, eta ezin da txikitu baimenaren indarraldi osoan.\nb) Europar Batasuneko herrialde bateko naziotasuna izan behar dute. Atzerriko kapitalak sozietatean partaidetza izateko, arlo horretan indarrean dagoen araudia aplikatu behar da.\nc) Sozietatearen egoitza Euskal Autonomia Erkidegoan egon behar da.\nd) Sozietatearen xedea apustuen ustiapen-jarduerak eta horiekin zerikusia duten jarduerak egitea izan behar da.\ne) Bazkide edo partaideetako bat bera ere ezin da egon ezgaituta Euskal Autonomia Erkidegoan jokoa arautzen duen azaroaren 8ko 4/1991 Legeko 19. artikuluko 4. eta 5. zenbakietan ezarritakoaren arabera.\n2.– Esleipendun diren pertsona fisikoek aurreko paragrafoko b) eta e) idatz-zatietan ezarritako betekizunak bete behar dituzte.\n3.– Artikulu honetako lehenengo paragrafoan aipatutako merkataritzako sozietateak edo kooperatiba-sozietateak baimenaren ebazpena jakinarazten denetik hogeita hamar egun pasatu baino lehen eratu behar dira.\n4.– Apustu-enpresa baten akzioak edo partaidetzak eskualdatu nahi izanez gero, Joko eta Ikuskizun Zuzendaritzak baimena eman behar du.\n9. artikulua.– Eskabidea.\n1.– Apustuak ustiatzeko baimenaren eskabidea, deialdia eginez gero, Joko eta Ikuskizun zuzendariari aurkeztu behar zaio Herri Administrazioen Araubide Juridikoaren eta Administrazio Prozedura Erkidearen Legeko 38. artikuluan ezarritako moduetako batean.\n2.– Deialdiari buruzko aginduan zehaztuko dira eskatzaileek, erregelamendu honetan ezarritako betekizunen arabera, aurkeztu beharreko agiriak, eskabideak aurkezteko epea, bai eta ebazpena emateko eta jakinarazteko epea ere (6 hilabete, gehienez, deialdia argitaratzen denetik).\n10. artikulua.– Baimenaren ebazpena.\n1.– Nahitaezko txostenak eman eta espedientea ebazteko behar diren agiri guztiak jaso ondoren, Joko eta Ikuskizun zuzendariak ebazpena emango du lehiaketa esleitzeko, edo, baldintza guztiak betetzen dituen eskatzailerik edo deialdiaren oinarrietan ezarritako bermeak ematen dituen proposamenik egon ezean, esleitu gabe uzteko.\n2.– Baimenaren ebazpenean ondokoak zehaztuko dira, besteak beste:\na) Enpresa baimenduneko bazkideen akzioak edo partaidetzak eta sozietatearen kapitala.\nb) Enpresa baimendunaren administrazio- eta zuzendaritza-organoak.\nc) Apustu motak.\nd) Apustuen oinarri izango diren gertaerak.\ne) Apustu modalitate edo gertaera bakoitzeko gutxieneko eta gehieneko zenbatekoak.\nf) Apustu-lokalen, edo gaituko diren joko-aretoen, zerrenda eta haien kokapenak, eta ezartzeko faseak.\ng) Apustu-makinen zerrenda eta haien kokapenak, eta instalatzeko faseak.\nh) Apustuak urruneko komunikazio- edo konexio-sistemen bidez egingo badira, erabiliko diren sistemak eta, beharrezkoa bada, domeinua edo identifikatzeko eta sartzeko elementuak.\n11. artikulua.– Baimena aldatzea.\n1.– Baimenaren ebazpenean ezarritako zerbait aldatzeko Joko eta Ikuskizun zuzendariaren baimena beharko da, artikulu honetako 4. paragrafoan xedatutako kasuetan izan ezik.\n2.– Baimenaren ebazpenean zehaztapenak —erregelamendu honetako 10.2. artikuluko a) idatz-zatian jasotzen dira— ezin aldatu izango dira ebazpena eman eta bi urte pasatu baino lehen, baldin eta, aldaketa horren ondorioz, banaka zein denak bat eginda, enpresa baimendunaren akzioen %10 baino aldatuko bada edo sozietatearen kapitala murriztuko bada.\n3.– Aurreko paragrafoan xedatutakotik salbuetsita daude “mortis causa” eskualdaketak.\n4.– Baimenaren ebazpenean zehaztutakoetatik erregelamendu honetako 10. artikuluko b) eta d) idatz-zatietan aipatutakoak aldatu nahi izanez gero, aldez aurretik jakinarazi egin beharko da.\n12. artikulua.– Baimenen indarraldia.\n1.– Apustuak antolatu, ustiatu eta kudeatzeko baimenak 10 urterako emango dira.\n2.– Baimenak beste hamar urterako luzatu ahal izango dira, behin eta berriro, baldin eta luzapena eskatzen denean indarreko araudian ezarritako betekizunak betetzen badira.\n13. artikulua.– Baimenak errebokatzea eta iraungitzea.\n1.– Jarraian zehaztuko diren kasuetan, jokoaren arloan eskumena duen organoak apustu-baimena errebokatu ahal izango du, interesdunari entzun ondoren:\na) Baimenaren titularrak beharreko baldintzetako edo legezko edo arauzko betekizunetako bat betetzeari uzten dionean.\nb) Baimena errebokatzea dakarren jokoaren arloko zehapen-espedientea irekiz gero.\n2.– Baimenaren indarraldian esleipendunak berritzeko eskatzen ez badu, Joko eta Ikuskizun Zuzendaritzak iraungitzat jo ahal izango du, interesdunari entzun ondoren.\n14. artikulua.– Monopolio eta oligopolio jardueren kontrola.\n1.– Erregelamendu honetan araututako apustuen ustiapenaren esleipendun diren sozietateek ezin dute eduki, ez eta haien akziodun direnek ere, Euskadin kokatutako beste apustu-enpresa batzuen akzioen edo partaidetzen %5 baino gehiago.\n2.– Aurreko muga hori bera aplikatuko zaie norberaren izenean baina beste baten onurarako ari diren tarteko pertsonei ere; horrelako kasuetan, akzioak edo partaidetzak tartekaritza-lanaren onura jasotzen duenarenak direla pentsatuko da.\n15. artikulua.– Fidantzak.\n1.– Apustuak antolatu, ustiatu eta kudeatzeko baimenaren titularrek 500.000 euroko fidantza jarri beharko dute.\n2.– Lehiaketara aurkezten direnean, lizitatzaileek behin-behineko fidantza jarri behar dute, aurreko paragrafoan adierazitakoari lotuta. Baimena emandakoan aurreko fidantza itzuliko da eta gero, hilabete igaro aurretik, fidantza formalizatu beharko da Euskal Herriko Diruzaintza Nagusian Euskal Autonomia Erkidegoko Administrazio Orokorraren alde. Epealdi horretan fidantza formalizatu ezean, baimena eten egingo da, eta hiru hilabeteko epealdian formalizatu ezean iraungi egingo da.\n3.– Fidantza eskudirutan edo bankuen, aurrezki kutxen, aseguru-erakundeen, kreditu-kooperatiben edo elkarren bermerako sozietateen abalaren bidez eratu daiteke; fidantzaren zenbateko osoa baimenaren indarraldi guztian mantendu beharko da. Fidantza Euskal Autonomia Erkidegoan jokoa arautzen duen 4/1991 Legean eta erregelamendu honetan ezarritako betebeharrak ez betetzearen ondoriozko diru-zehapenak nahitaez ordainarazteko eta bidezko sariak eta administrazio-tasak ordaintzeko erabiliko da.\n4.– Fidantzaren zenbatekoa gutxitzen bada, baimenaren titularrak bi hileko epea izango du nahitaezko zenbatekora heltzeko falta dena jartzeko. Fidantzaren zenbateko osoa ez mantentzeak baimena errebokatzea ekarriko du.\n16. artikulua.– Joko-elementuen homologazioa.\nOndokoak, aurretik, Joko eta Ikuskizun Zuzendaritzak homologatu behar ditu:\na) Apustuen Unitate Nagusia.\nc) Apustuak urruneko komunikazio- edo konexio-baliabideen bidez egingo badira, erabiliko diren domeinuaren eta sistemen formatua eta edukia.\nd) Apustuak egiteko eta balidatzeko erabiliko diren txartelak eta gordekinak.\ne) Apustuak ustiatzeko berariazkoak eta beharrezkoak diren elementu tekniko, programa, sistema eta instalazio guztiak.\n17. artikulua.– Apustuen ustiapenerako elementu teknikoen betekizun orokorrak.\nEuskadin apustuak ustiatzeko esleipena jasotzen duten enpresek erabiltzen dituzten elementu teknikoek apustuen arloko indarreko araudia bete behar dute; horrez gainera, elementu horiek ezin dute eragotzi administrazio eskudunak apustuak eta haien emaitzak ikuskatzea, kontrolatzea eta jarraitzea.\n18. artikulua.– Apustuen unitate nagusiaren betekizunak.\n1.– Apustuen unitate nagusia bertara konektatutako ekipo eta erabiltzaile guztiak kudeatzeko gauza izan behar da, eta apustuak ondo egiten direla bermatu behar du. Halaber, apustuak, sariak eta diru-sarrerak kontrolatzeko eta jarraitzeko modua eman behar dio Joko eta Ikuskizun Zuzendaritzari.\n2.– Apustuen unitate nagusiak apustu-eragiketak eta haien emaitzak noiznahi egiaztatu ahal izatea ahalbidetu behar du. Halaber, Unitate Nagusia ezin du utzi erregistratutako eragiketak aldatzen.\n3.– Enpresa esleipendun bakoitzak bere apustuen unitate nagusiaren kopia bat eduki behar du, eta eduki ere gertu eduki behar du bestea ezusteko batean matxuratuz gero apustuekin berdin-berdin jarraitu ahal izateko.\n4.– Apustuen unitate nagusia eta beraren kopia Euskal Autonomia Erkidegoan egon behar dira, enpresa esleipendunaren kontrolpeko eta zaintzapeko lokalean.\n19. artikulua.– Apustu-makinen betekizunak.\n1.– Apustu-makinak apustuen unitate nagusiarekin konektatu behar dira, apustulariei baimendutako gertaeren gaineko apustuak egiteko behar diren prozesu guztiak burutzea ahalbidetu behar diete eta apustuak balidatzeko gordekinak eman behar dituzte.\n2.– Apustu-makinek identifikazio-elementu hauek eduki behar dituzte:\n1.– Merkatuan jarri aurretik, enpresa fabrikatzaileak edo inportatzaileak ondoko datu hauek grabatu behar ditu makinaren aurrealdean, argi eta ezabaezin:\na) Fabrikatzailearen edo inportatzailearen izena eta erregistro-zenbakia, Enpresa Fabrikatzaile, Inportatzaile eta Merkaturatzaileen Atalean ageri direnak.\nb) Modeloak Modeloen Atalean duen erregistro-zenbakia.\nc) Makinaren fabrikazio-seriea eta -zenbakia; zenbakiak korrelatiboak izan behar dira.\nGainera, aurrekoen osagarri, Herrizaingo Sailak beste fabrika-marka batzuk ezarri ahal izango ditu makinak identifikatzeko, esaterako barra-kodeak edo antzeko baliabide teknologikoak, bai eta makinaren funtzionamendurako memorien, mikroprozesagailuen edo bestelako osagaien datuak ere.\n2.– Makinak ezabatu beharra suertatuz gero, erregelamendu honetan legezko ustiapenerako beharrezkotzat jotako identifikazio-elementuak ere ezabatu beharko dira.\n3.– Indarreko araudian joko-makinetarako ezarritako betekizunen eta kontrol-elementuen ordez apustuen unitate nagusirako aipatutako datu eta elementuak eurak erabil daitezke, homologatuz gero (joko-makina bakoitzak bereak izan behar ditu).\n20. artikulua.– Apustu-txartelaren eta gordekinaren betekizunak.\n1.– Apustu-txarteletan eta gordekinetan datu hauek agertu behar dira gutxienez:\na) Enpresa ustiatzailearen izena eta zenbakia, Jokoaren Erregistro Nagusian ageri direnak.\nb) Behar denean, apustu-makinak Jokoaren Erregistro Nagusian duen zenbakia.\nc) Apustuen oinarri diren gertaerak.\nd) Apustua egin den data: urtea, hila, eguna eta ordua.\ne) Jokatutako kopurua.\nf) Apustuaren koefizientea.\n2.– Apustuak apustu-makinen bidez egin beharrean urruneko konexio- edo komunikazio-sistema baten bidez eginez gero, enpresa ustiatzaileak apustuak erregelamendu honetan ezarritakoaren arabera balidatzea bermatzen duen sistema aurkeztu beharko du, homologatzeko.\n21. artikulua.– Apustuen mugak eta banaketa.\n1.– Kontra-ordaineko apustuetan eta elkarrekikoetan, apustu bakoitzaren zenbatekoa 100 euro izango da gehienez.\n2.– Trabesetan, apustulari bakoitzak 600 euro joka ditzake gehienez apustuko.\n3.– Elkarrekiko apustuetan, jokatzen den diruaren %65, gutxienez, sarietarako izango da.\n4.– Trabesetan, enpresa esleipendunak irabazlearen zenbatekoaren %5 atxiki dezake gehienez komisio gisa. Nolanahi ere, portzentajea berariaz baimendu behar da. Portzentaje hori ez da aplikatuko erregelamendu honetako laugarren xedapen gehigarrian arautzen diren barneko apustuak egiterakoan.\n5.– Apustua ustiatzen duen enpresaren eginkizunak dira:\na) Apustuak erregistratzea eta balidatzea, eta apustu mota bakoitzean jokoan jartzen den dirua zenbatzea.\nb) Trabesetan, komisioaren portzentajea edo zenbatekoa atxikitzea.\nc) Elkarrekiko apustuetan, sarietarako portzentajea edo kopurua aplikatzea.\nd) Kontra-ordaineko apustuetan, apustuaren ordainketa-koefizientea edo kuota ezartzea, eta apustu saridun bakoitzeko ordaindu beharreko kopurua kalkulatzea.\ne) Apustu saridunak ordaintzea.\nf) Oro har, eragiketa guztiak arauei lotuta egiten diren kontrolatzea eta indarreko legeria betetzen den zaintzea.\n22. artikulua.– Apustuak egiteko baldintzak.\n1.– Apustua, modalitate guztietan, egintzat hartzeko ezinbestekoa da apustulariak gordekina jasotzea edo apustua balidatu dela ziurtatzea baliabide egiaztagarrien bidez, erregelamendu honetan eta homologazioan ezarritakoari lotuta.\n2.– Elkarrekiko apustuak oinarrizko gertaera hasi aurretik egin eta balidatu behar dira. Gainerako apustu motetan, gertaera amaitu baino lehen egin eta balidatu behar dira.\n3.– Ongi frogatutako ezinbesteko kasuren bat dela-eta apustu bat ezin bada balidatu, egin gabekotzat joko da.\n4.– Apustuaren oinarri den gertaera atzeratuz gero, apustua baliozkotzat joko da, gertaera 30 egun pasatu baino lehen egiten bada. Epealdi horretan egiten ez bada, apustua deuseztatutzat joko da eta apustulariak jokatutako dirua itzultzeko eskatu ahal izango du.\n5.– Gertaera enpresa ustiatzaileari ezin egotz dakiokeen arrazoi bategatik utzi bada bertan behera, apustuen zenbateko osoa itzuliko die apustulariei gertaera bertan behera geratu dela jakinarazten duenetik 7 egun pasatu baino lehen.\n6.– Kontra-ordaineko apustuetan, apustu mota bakoitzeko sariak enpresa ustiatzaileak zehaztuko ditu aldez aurretik gertaeraren kotizazioaren edo koefizientearen arabera.\nPertsona batek mota honetako apustu zehatz bat egin eta balidatu ondoren, ezin izango zaio aldatu ez kotizazioa, ez kuota.\n7.– Apustu anizkoitzetan gertaeretako bat egiten ez bada, apustuak deuseztatu egingo dira eta dirua itzuliko zaie apustulariei aurreko paragrafoan adierazitako epeetan eta bertan ezarri bezala.\n8.– Apustuak direla bide apustularien datu pertsonalak tratatzeari eta erregistratzeari dagokienez, datu pertsonalen tratamendu automatizatuaren arloan indarrean dagoen araudia beteko da.\n23. artikulua.– Emaitzen baliozkotasuna.\n1.– Kirol gertaera ofizialetan, baliozko emaitza epaileak edo arbitroak arauzko denbora agortutakoan (luzapena barne) edo, hala bada, gertaera etendakoan zehazten duena izango da.\n2.– Kiroletakoak ez diren gertaeretan eta ofizialak ez diren kirol gertaeretan, apustu-enpresak apustuak egin aurretik finkatu behar du zein kasutan joko diren emaitzak baliozkotzat.\n3.– Baliozkotzat jo ondoren gertaera baten emaitza aldatzen bada, horrek ez du inolako eraginik izango apustuaren saria kobratzeko eskubidean.\n24. artikulua.– Apustuen sarien ordainketa.\n1.– Enpresa baimendunak emaitzak baliozkotzat jo ondoren ordainduko ditu apustuen sariak.\n2.– Apustuen sariak kobratzeko eskubidea saria kobratzeko jarri eta hiru hilabete igarotakoan iraungiko da.\n3.– 300 euro baino gehiagokoak ez diren sariak eskudirutan eskatu ahal izango dira. Kopuru horretatik gorako sariak eskudirutan zein ordainketa bermatzeko legezko zeinahi bide erabilita ordaindu ahal izango dira, erabiltzaileari inolako kosturik edo betebeharrik sortu gabe.\n25. artikulua.– Apustularientzako informazioa.\nApustuak kudeatzen dituen sozietateak apustularien eskura jarri behar ditu apustuen berariazko baldintzak, arautegi honen testu ofizial osoa eta erreklamazioak aurkezteko behar diren agiri guztiak, edo aipatu datuak aztertzeko askiesten diren laburpena eta aipamenak, Joko eta Ikuskizun Zuzendaritzak baimenduak; horiek guztiak apustuak egiten diren aparatuetan eta tokietan (fisiko zein birtualetan) jarri behar dira.\n26. artikulua.– Apustu-lokalak. Betekizunak eta ustiapen-araubidea.\n1.– Apustu-lokaletan gehienez ere 10 apustu-makina egon daitezke.\n2.– Gainera, honelako lokaletan gehienez ere B motako 2 joko-makina egon daitezke. Makina horiek Euskal Autonomia Erkidegoko Jokoaren Erregistro Nagusian inskribatutako enpresek soilik ustia ditzakete. Nolanahi ere, indarrean jarraituko du B motako joko-makinak Euskadin eskaintzeko plangintza egiten duen uztailaren 22ko 176/2003 Dekretuan ezarritako antolamenduak.\n3.– Apustu-lokalen betekizunak.\na) Apustu-lokalek 50 metro koadro izan behar dituzte gutxienez.\nb) Lokal hauetan lokal publikoetarako ezarritako segurtasun-neurriak bete behar dira.\nc) Batetik bestera gutxienez 150 metro, erradioan neurtuta, edo 200 metro, linealki neurtuta, utzi behar dira.\nd) Nolanahi ere, apustu-lokalen eta sariak banatzen dituzten bestelako joko-aretoen artean gutxienez 50 metro, erradioan neurtuta, edo 70 metro, linealki neurtuta, egon behar dira. Halaber, euren artean mantendu beharreko distantziak errespetatzeaz gainera, sariak banatzen dituzten bestelako joko-aretoen eta bestelako joko-aretoen artean ere gutxieneko distantzia horiek egon behar dira.\ne) Distantzia erradioan neurtzeko, zirkunferentzia bat irudikatu behar da, erdigunetzat instalatu nahi den lokalaren sarrera-atea hartuta. Distantzia lineala, aldiz, instalatu nahi den lokalaren sarrera-atetik abiatu eta oinez ibilita neurtzen da. Neurketa horiek ikuskizun publikoen eta jolas jardueren arloko teknikari eskudunak edo Eusko Jaurlaritzak homologatutako erakundeak ziurtatu behar ditu.\nf) Lokal hauetan, nornahik ikusteko moduko lekuan jarri behar da Joko eta Ikuskizun Zuzendaritzak emandako baimena. Horrez gainera, apustulariek erreklamazio-liburua edo erreklamazio-orriak izan behar dituzte eskura, Joko eta Ikuskizun Zuzendaritzak behar bezala bideratuta.\ng) Adingabekoak ezin izango dira sartu lokal horietara, ez eta mozkor-zantzuak dituztenak eta sustantzia sorgorgarrien eraginpean ematen dutenak ere.\nh) Lokalaren sarreran, erraz ikusteko lekuan jarri behar da adingabekoak ez sartzeko debeku-abisua, Euskal Autonomia Erkidegoko bi hizkuntza ofizialetan.\ni) Honelako lokaletan ostalaritza-zerbitzua ere egon daiteke, lizentzia lortuz gero, baina lokalaren erabiltzaileentzat soilik. Zerbitzu hori jartzen bada, beraren eremuak ezin du hartu lokalaren azalera erabilgarriaren %30 baino gehiago. Ostalaritza-zerbitzua lokaleko sarreretatik ahalik urrunen egon behar da.\nj) Fatxadan kartela, errotulua edo antzeko zerbait jarri behar da lokalean apustuak egiten direla adierazteko, bai eta lokalaren izena ere, edukiz gero, Euskal Autonomia Erkidegoko bi hizkuntza ofizialetan. Debekatuta dago lokalaren kanpoaldean ostalaritza-zerbitzua aipatzen duen seinalerik edo idazkunik jartzea.\nk) Apustu-makinak lokaleko pasabideak eta ebakuazio-bideak ez eragozteko moduan jarri behar dira. Makina bakoitzean apustularientzako eremua 0,60 metroko izan behar da, gutxienez.\nl) Ilaran jarritako makinen artean 0,50 m utzi behar dira gutxienez.\n4.– Erregelamendu honetan ezarritako antolaketaren ondorioetarako, apustu-lokaltzat hartuko dira ondoko baldintzak betetzen dituzten joko-aretoak:\na) Apustu-esleipena duen enpresa batek eskatu behar du.\nb) Joko-aretoa izateko eskatzen den gutxieneko azalera erabilgarriaz gainera, lokalean apustuak egiteko behar diren elementuak jartzeko berariazko eremua egon behar da eta gutxienez 35 m2 erabilgarri izan behar ditu.\nc) Joko-aretoak artikulu honetako 3. paragrafoan apustu-lokaletarako ezarritako betekizun guztiak bete behar ditu, a) idatz-zatikoa izan ezik.\nd) Lokal horren eta beste apustu-aretoen edo joko-aretoen arteko distantzia ezin da izan erregelamendu honetan ezarritakoa baino txikiagoa.\ne) Gaitutako joko-areto bakoitzean apustu-enpresa batekin soilik itundu daitezke apustuak, eta gehienez ere 5 apustu-makina jar daitezke.\nf) Fatxadan kartela, errotulua edo antzeko zerbait jarri behar da aretoan apustuak egiten direla adierazteko; nolanahi ere, horren tamaina joko-aretoaren seinalizazioa baino txikiagoa izan behar da.\n5.– Apustu-lokalen baimenaren indarraldia apustuen ustiapenerako baimenarena bera izango da.\n6.– Apustu-lokalen jardun-ordutegia joko-aretoena bera izango da, hau da, haiei buruzko araudian ezarritakoa.\n7.– Orobat, kasinoak ere apustu-lokal gisa gaitu daitezke, jarduera horretarako 35 metro koadro gutxienez edukiz gero; hori gorabehera, baimendutako jardueretarako beharrezko diren gutxieneko azalera erabilgarriak ere izan behar dituzte eta, gainera, artikulu honetako 4. paragrafoko a), b) eta e) idatz-zatietan ezarritakoa bete behar dute.\n27. artikulua.– Joko-langileak.\n1.– Apustuak ustiatzeko baimena duten enpresetan kudeatzaile, analista edo antzeko gisa lan egiteko Joko eta Ikuskizun Zuzendaritzak emandako berariazko lanbide-agiria eduki behar da. Eskaerarekin batera agiri hauek aurkeztu behar dira:\na) Nortasun Agiri Nazionalaren edo agiri baliokide baten fotokopia.\nb) Zigor-aurrekarien ziurtagiria, Euskal Autonomia Erkidegoan jokoa arautzen duen azaroaren 8ko 4/1991 Legeko 19. artikuluko 4. paragrafoko a) idatz-zatian ezarritako kasuetan ez daudela frogatzeko.\nc) Joko eta Ikuskizun Zuzendaritzak emandako agiri normalizatu batean eginiko adierazpena. Bertan adierazi behar da aurreko bi urteetan eskatzailea ez dela ebazpen irmoz zehatua izan jokoa arautzen duten araudien arabera (Euskal Autonomia Erkidegoan nahiz estatuko gainerako lekuetan indarrean dagoena) hoben larria edo oso larria egiteagatik.\nd) Apustuak ustiatzen dituen enpresaren adostasun-ziurtagiria.\n2.– Eskaera eta aurreko paragrafoan aipatzen diren agiriak aurkeztu ondoren, Joko eta Ikuskizun Zuzendaritzak egoki deritzen egiaztapenak egingo ditu eta gero lanbide-agiria emango du. Agiriak 3 urteko balioa izango du eta 3 urtean behin berriztatu beharko da.\n3.– Erregelamendu honetan tipifikatutako arau-hausteren bat eginez gero edo emate-baldintzetako bat betetzeari utziz gero, lanbide-agiria eten edo errebokatu daiteke, zehapen-espedientea instruitu ondoren, Joko eta Ikuskizun zuzendariaren ebazpen arrazoituaren bidez.\n28. artikulua.– Ostalaritzako lokalak.\nOstalaritzako lokaletan gehienez hiru joko-makina egon daitezke.\n29. artikulua.– Apustuen publizitatearen araubidea.\n1.– Apustuen inguruko promozioak egin daitezke, baina soilik apustulariei apustuoi buruzko informazioa emateko. Promozio horiek ezin ager daitezke, ez irratian, ez telebistan, goizeko 7:00etatik 9:00etara bitartean eta arratsaldeko 17:00etatik iluntzeko 21:30era bitartean.\nPromozio-jarduerak baimentzeko eskaeretan zabaldu nahi den informazioaren edukia, formatua eta iraupena adierazi behar dira.\n2.– Apustuak ustiatzen dituzten enpresak kirol jardueren babesle izan daitezke, bai eta erakundeek antolatutako edo aldeztutako jarduerena ere, baina adingabekoentzako jarduerena ez.\n3.– Apustuak egiten diren esparruaren barruan eta apustu-lokaletan merkataritzako publizitatea egin daiteke, jokoa eragotzi ezean.\n4.– Oro har, promozio-jarduera hauek baimenduta daude:\na) Arloko aldizkari espezializatuetan apustuen berri zabaltzea.\nb) Apustuen oinarri diren gertaeren egitarauei eta haien emaitzei buruzko liburuxka informatiboak prestatzea eta argitaratzea; liburuxka hauek apustu-jokoa baimenduta dagoen toki fisiko zein birtualetan utzi ahal dira, ostalaritzako establezimenduetan izan ezik.\n30. artikulua.– Barneko apustuak.\n1.– Kirol gertaerak izaten diren esparruetan barneko apustuak egiteko baimena eman daiteke ondoko baldintza hauek betez gero:\na) Euskal Autonomia Erkidegoko apustu-enpresa batek egin behar ditu, gertaeraren antolatzailearekin akordioa lortu ondoren; enpresak apustuen erantzukizuna bereganatu behar du erregelamendu honetan ezarrita dagoen bezala.\nb) Apustu-makina homologatuak jar daitezke, bai eta apustuak norberak erregistratzeko zerbitzuak ere, hain zuzen ere bi unitate esparruaren edukierako 5.000 pertsonako edo zatikiko.\nc) Apustu-makinak eta apustuak norberak erregistratzeko zerbitzuak Joko eta Ikuskizun Zuzendaritzak baimendu behar ditu berariaz; aldi baterako eta behin-behinekoak direnez gero, ez dira kontabilizatuko erregelamendu honetan ezarritako antolaketarako.\n2.– Artikulu honetan zehaztutako kirol esparruetan egiten diren barneko apustuei erregelamendu honetan apustu motez, apustuen zenbatekoen mugez, apustuen balidazioaz, koefizienteez eta sarien ordainketaz ezarritakoa aplikatuko zaie. Horrez gainera apustularientzako informazioaz eta joko-langileez ezarritakoa ere aplikatuko zaie.\n3.– Artikulu honetan aipatutako gertaeretarako instalazioak eta apustu-makinak gertaera baino bi ordu lehenago has daitezke funtzionamenduan eta hura amaitu eta ordubete geroago gelditu behar dira.\n31. artikulua.– Apustu-makinen enpresak.\n1.– Erregelamendu honetan araututako apustu-enpresak apustu-makinen enpresa izango dira euren makinei dagokienez. Halaber, apustu-makinen enpresa izango dira B eta C motetako makinekin ari diren enpresak ere, Jokoaren Erregistro Nagusiko atal egokian inskribatutakoak.\n2.– B motako makinak eta apustu-makinak kontuan hartuta, enpresa batek ezin ditu eduki 1.000 baimen baino gehiago.\n32. artikulua.– Apustu-makinak.\n1.– Ostalaritzako lokaletan, dantza-aretoetan, diskoteketan eta hoteletako eremu publikoetan apustu-makina bat jar daiteke, erregelamendu honetako lehenengo xedapen gehigarrian ezarritako antolaketaren arabera.\n2.– Ostalaritzako lokaletan salbuespen hauek hartu behar dira kontuan:\na) garraio publikoaren geltokietan, aireportuetan edo merkataritza-zentroetan edo guneetan edo ikuskizun publikoak eta jolas jarduerak egiten diren tokietan egotea eta lokala itxita ez egotea eta nornahi sartu ahal izatea.\nb) terrazetan edo herri bideko eremuetan egotea.\nc) instalazio desmuntagarria izatea (era guztietakoak).\nd) adingabekoentzako lokala izatea edo ohiko erabiltzaile gehienak adingabekoak izatea.\n3.– Apustu-makinak garraio publikoaren geltokietan, aireportuetan edo merkataritza-zentroetan edo guneetan edo ikuskizun publikoak eta jolas jarduerak egiten diren tokietan instalatu ahal izateko, ezinbestekoa da berariaz salmenta-toki gisa gaitutako lokaletan jartzea.\n4.– Ustiapenerako baimena Joko eta Ikuskizun Zuzendaritzak apustu-makina bakoitza legepean izateko ematen duen administrazio-agiria da; baimenak makinaren modeloa eta titulartasuna egiaztatzen ditu.\n5.– Apustu-makinak ustiatzeko baimenak apustu-enpresei baizik ezin zaizkie eman. Horrez gainera, B eta C motetako joko-makinekin aritzen diren enpresek ere ustia ditzakete baimen horiek, apustu-enpresa batekin akordioa ezarriz gero.\n6.– Apustu-makina ustiatzeko baimenaren indarraldia apustu-enpresaren baimenarena bera da.\n7.– Apustu-makina ustiatzeko baimenak eskualdatzeko Joko eta Ikuskizun Zuzendaritzaren baimena behar da.\n8.– Instalazio-baimena Joko eta Ikuskizun Zuzendaritzak apustu-makina bakoitza aldi baterako aurreko paragrafoko lokaletako bati atxikitzeko baliatzen duen administrazio-agiria da.\n9.– Erregelamendu honetan ezarritakoa eragotzi gabe, B motako makinei buruzko araudian haiek instalatzeko baimenaz ezarritako araubidea aplikatuko da.\n10.– Instalazio-baimena Joko eta Ikuskizun Zuzendaritzak eman behar du eta establezimenduaren titularrak eta apustu-enpresak, edo apustu-makinaren ustiapenaren lagapena hartu duen enpresak, sinatu behar dute.\n11.– Apustu-lokaletako apustu-makinek ez dute behar instalazio-baimenik.\n33. artikulua.– Kontabilitatearen kontrola eta agiriak.\n1.– Apustuak ustiatzen dituzten enpresek apustu-eragiketak eta sari-ordainketak erregistratu behar dituzte; erregistroaren edukia eta formatua Joko eta Ikuskizun Zuzendaritzak zehaztuko ditu.\n2.– Joko eta Ikuskizun Zuzendaritzak eskatuta, apustu-enpresek egindako apustuei eta jokatutako kopuruei buruzko informazioa eman beharko diote hark nahi duen euskarrian, Administrazioak ikuskatu eta kontrolatzeko.\n34. artikulua.– Ikuskapena.\n1.– Joko eta Ikuskizun Zuzendaritzak behar bezala egiaztatutako funtzionarioen bidez ikuskatu, zaindu eta kontrolatuko ditu apustuen ustiapenaren administrazioa eta alderdi teknikoa.\n2.– Apustu-lokaletako eta apustuak erregistratzen diren gainerako joko-lokaletako langileek joko-jardueren kontrolerako informazioa eta agiriak eman behar dizkiete Joko eta Ikuskizun Zuzendaritzako ikuskatzaileei, behar bezala egiaztatuta egonez gero.\n3.– Apustuak ustiatzeko aurreikusitako sistemek Joko eta Ikuskizun Zuzendaritzak ikuskapenerako eta kontrolerako eskatzen dituen konexio tekniko guztiak izan behar dituzte.\n35. artikulua.– Apustuen Batzordea.\n1.– Euskadiko Apustuen Batzordea apustu-jokoetan ondo jarduteaz arduratuko den organoa da. Besteak beste, horrelako jokoetan gertatzen diren gatazkak aztertuko ditu, haiei buruzko eztabaidak bideratuko ditu eta konpontzeko proposamenak egingo ditu.\n2.– Apustuen Batzordean ondoko kideak izango dira:\n– Batzordeburua: Joko eta Ikuskizun zuzendaria edo berak eskuordetzen duen pertsona; bilkurak eta deliberazioak zuzenduko ditu.\n– Herrizaingo Sailak izendatutako hiru kide.\n– Eusko Jaurlaritzako Ogasun Sailak izendatutako kide bat.\n– Euskadiko apustu-enpresen kide bana.\n– Euskadiko kontsumitzaileen elkarteek izendatutako kide bat.\n– Batzordeko idazkari-lanak Joko eta Ikuskizun zuzendaritzako funtzionario batek egingo ditu; honek hitza izango du baina botorik ez.\n3.– Batzordea batzordeburuak deituta bilduko da eta sei hilean behin bildu behar da gutxienez.\n4.– Batzordeak beharrezkotzat jotzen dituen laguntzaile eta aditu guztiei eskatu ahal izango die laguntza bere erabakiak hartzeko.\n5.– Erabakiak bildutako kideen gehiengo soilez hartuko dira, edo Batzordeak onesten dituen jardun-arauetan ezarritakoaren arabera.\n36. artikulua.– Eginkizunak.\nHauexek dira Apustuen Batzordearen eginkizunak:\na) Apustuen baliozkotasuna, gertaeren emaitzak edo sarien ordainketak direla-eta erreklamazioa edo eztabaida sortzen bada, kasua aztertzea eta Joko eta Ikuskizun Zuzendaritzari ebazpena proposatzea.\nb) Apustuen legezkotasunari buruzko irizpideak finkatzea, erregelamendu honetako 1. artikuluko 4. paragrafoan agindutakoaren arabera.\nc) Aurreko epigrafean aipatutako apustuen legezkotasuna dela-eta sortzen diren eztabaidak aztertzea eta, behar denean, ebazpena proposatzea Joko eta Ikuskizun zuzendariari, Herrizaingo Sailak bere eskumenak baliatuta hartzen dituen zuhurtasunezko neurriak eragotzi gabe.\nd) Euskal administrazio publikoek apustuez egiten dituzten kontsultei buruzko txostenak egitea.\n37. artikulua.– Arau-hausteak eta zehapenak.\n1.– Euskal Autonomia Erkidegoan jokoa arautzen duen azaroaren 8ko 4/1991 Legeko 24. artikuluan eta hurrengoetan ezarritakoarekin bat etorriz, erregelamendu honetan xedatutakoaren aurkako arau-hausteak oso larriak, larriak edo arinak izan daitezke.\n2.– Euskal Autonomia Erkidegoan jokoa arautzen duen azaroaren 8ko 4/1991 Legeko 25. artikuluan xedatutakoari jarraiki, hauexek dira arau-hauste oso larriak:\na) Apustuak administrazio-baimenik gabe antolatzea, egitea edo ustiatzea, eta apustuak baimendutako lokaletatik kanpo edo baimendu gabeko pertsonen bitartez egitea.\nb) Apustu-enpresen sozietate-kapitala arauz ezarritako mugetatik behera murriztea.\nc) Akzio edo partaidetzak eskualdatzea Administrazioaren baimenik gabe.\nd) Baimendutakoak ez beste joko-makina edo elementu batzuk banatzea edo merkaturatzea, eta homologatu gabeko joko-elementuak edo osagaiak erabiltzea eta material horiek iruzur egiteko asmoarekin aldatzea edo manipulatzea.\ne) Jokoa kudeatu, antolatu eta ustiatzen duten enpresetako langileek eta zuzendariek, akzionistek, partaideek edo titularrek, bai eta haien ezkontideek eta lehen graduko aurreko zein ondorengo ahaideek ere, enpresa horiek kudeatzen edo ustiatzen dituzten apustuetan parte hartzea, zuzenean zein beste batzuen bidez.\nf) Apustuak edo haien oinarrian dauden lehiaketak manipulatzea apustuen sarien banaketa eta portzentajeak aldatzeko asmoarekin.\ng) Apustu-lekuetan maileguak ematea paragrafo honetako d) idatz-zatian aipatutako pertsonek.\nh) Barneko zein kanpoko apustuak ustiatzeko baimenak datu faltsuak edo manipulatutako agiriak aurkeztuta lortzea eta baimena emateko oinarri izan diren arauak haustea.\ni) Baimena emateko ezarritako baldintzak ez betetzea.\nj) Apustulariei irabazitako kopuruak, osorik zein zati bat, ez ordaintzea, arau-hauste larritzat jotzen ez bada.\nk) Baimenik gabeko lokaletan apustuak egiten uztea.\nl) Adingabekoei apustuak egiten uztea.\nm) Jokoen publizitateari buruzko arauak haustea.\nn) Euskal Autonomia Erkidegoan jokoa arautzen duen azaroaren 8ko 4/1991 Legearen arabera arau-hauste oso larritzat hartu behar diren gainerako ekintza eta omisio guztiak.\n3.– Euskal Autonomia Erkidegoan jokoa arautzen duen azaroaren 8ko 4/1991 Legeko 26. artikuluan xedatutakoari jarraiki, hauexek dira arau-hauste larriak:\na) Debekatuta dutenei joko-lokaletan sartzen uztea.\nb) Organo eskudunei apustuak ongi kontrolatzeko behar duten informazioa ukatzea eta apustulariek eskuko ez izatea Lasterketa Kodea, apustuen arautegia edo erreklamazio-liburua.\nc) Agintaritzako agenteek eta, zehazki, horretan diharduten funtzionarioek garatzen duten kontrol eta zaintzako ikuskatzailetza-ekintzari uko egitea edo oztopoak jartzea.\nd) Zaldiak aritzen diren kirol edo norgehiagoka jardueretan oinarritutako apustuetarako lokaletan eta makinetan baimenaren egiaztagiria ez agertzea.\ne) Lokaletan segurtasun-neurriak ez egotea edo kaxkarrak izatea.\nf) Apustulariei irabazitako kopuruak, osorik edo zati bat, ez ordaintzea, kopurua 3.005,06 euro edo gutxiago denean.\ng) Lokalaren gehieneko edukieraren arabera, baimentzen direnak baino pertsona gehiago onartzea.\nh) Jokalariak adeitasunik gabe tratatzea, bai apustu egitean, bai kexak edo erreklamazioak aurkeztean.\ni) Joko-establezimenduetarako ezarritako ordutegi-mugak gainditzea.\nj) Euskal Autonomia Erkidegoan jokoa arautzen duen azaroaren 8ko 4/1991 Legearen arabera arau-hauste oso larritzat hartu behar diren gainerako ekintza eta omisio guztiak.\n4.– Euskal Autonomia Erkidegoan jokoa arautzen duen azaroaren 8ko 4/1991 Legeko 27. artikuluan xedatutakoari jarraiki, hauexek dira arau-hauste arinak:\na) Apustu-lokaletako sarrera-ateetan adingabekoak ezin direla sartu dioen idazkunik edo kartelik ez egotea.\nb) Apustu-lokalean erregelamendu honetan xedatutakoaren aurkako idazkunak, errotuluak edo antzekoak jartzea.\nc) Urtebetean hiru arau-hauste arin egitea.\nd) Euskal Autonomia Erkidegoan jokoa arautzen duen azaroaren 8ko 4/1991 Legearen arabera arau-hauste arintzat hartu behar diren gainerako ekintza eta omisio guztiak.\n5.– Erregelamendu honetan bildutako arau-hausteen zehapenen zenbatekoak Euskal Autonomia Erkidegoan jokoa arautzen duen azaroaren 8ko 4/1991 Legean eta ezarri dira eta zehapenok ezartzeko prozedura Euskal Autonomia Erkidegoko Herri Administrazioen Zigortzeko Ahalmenari buruzko otsailaren 20ko 2/1998 Legean.\nLehenengoa.– Apustuen antolamendua.\nEuskal Autonomia Erkidegoan jokoa arautzen duen azaroaren 8ko 4/1991 Legeko 4. artikuluan ezarritakoaren arabera, ondoren apustuen antolamendua finkatuko da:\n1.– Euskal Autonomia Erkidegoan apustuak antolatu, ustiatu eta kudeatzeko hiru baimen emango dira gehienez.\n2.– Euskal Autonomia Erkidegoan gehienez ere 75 lokalek izango dute apustu-txartelak jaso, erregistratu edo balidatzeko baimena. Apustu-lokal gisa gaitzen diren joko-aretoak kontuan hartuko dira aurreko kopuru horretan.\n3.– Joko-kasino, bingo eta joko-aretoetan hiru apustu-makina jar daitezke gehienez, hain zuzen ere, apustu-makina bat B edo C motetako 12 makinako, edo zatikiko, apustu-lokal gisa gaitzen diren joko-aretoez xedatutakoa eragotzi gabe.\n4.– Guztira, Euskal Autonomia Erkidegoko ostalaritzako establezimendu, dantza-areto, dantzaleku, diskoteka eta hoteletan 1.500 apustu-makina instala daitezke.\n5.– Ostalaritzako establezimendu batean apustu-makina bat instalatu nahi bada, erregelamendu honetako 28. artikuluan ezarritakoaren arabera, eta lehengo instalazio-baimena indarrean badago, lehenbizi baimen horren indarraldia iraungi behar da, titularrak instalazioarekin ados dagoela berariaz adierazi eta adostasuna Joko eta Ikuskizun Zuzendaritzaren aurrean formalizatu ezean.\n6.– Xedapen gehigarri honetako 4. paragrafoan adierazitako lokaletan apustu-makina automatikoak baizik ezin dira jarri; lokaleko langileek ezin dute hauetan esku hartu.\nBigarrena.– Apustu-esleipendun enpresak.\nApustuen ustiapena esleitzen zaien enpresek ondokoak egin ahal izango dituzte:\n1.– Apustu-lokalak instalatu; gutxienez 8 eta gehienez 25 funtzionamenduan izan behar dituzte etengabe.\nGehieneko eta gutxieneko kopuru horietan apustu-lokal gisa gaitutako joko-aretoak ere zenbatuko dira, erregelamendu honetan ezarritako baldintzen arabera.\n2.– Ostalaritzako establezimendu, kasino, bingo eta joko-aretoetan apustu-makinak instalatu, erregelamendu honetan ezarritako mugekin, hain zuzen ere, 100 makina gutxienez eta 500 gehienez.\nApustu-lokal gisa gaitutako joko-aretoetako makinak betekizun horretatik salbu daude.\n3.– Apustuak sistema informatiko interaktibo edo telefonikoen bidez edo bestelako komunikazio- edo konexio-sistemaren baten bidez ustiatu, erregelamendu honetan eta berariazko arauetan ezarritakoari lotuta.\nHirugarrena.– Zaldi-lasterketetako apustuak.\n1.– Zaldiak aritzen diren kirol edo norgehiagoka jardueretan oinarritutako apustuak berariazko araudian baimentzen direnak eragotzi gabe egingo dira.\n2.– Zaldiak aritzen diren kirol edo norgehiagoka jardueretan oinarritutako elkarrekiko apustuetan, erregelamendu honetan xedatuta ez dagoen guztian, zaldiak aritzen diren kirol edo norgehiagoka jardueretan oinarritutako apustuei buruzko berariazko araudian xedatutakoa izango da aginduzko.\nLaugarrena.– Apustu tradizionalak.\n1.– Erregelamendu hau indarrean jartzen denean Euskal Autonomia Erkidegoko frontoietako pilota partidetan egiten diren apustuek bere hartan jarraitu ahal izango dute, ondokoak betez gero:\na) Partida bakoitzean ezin da egon artekari bat baino\ngehiago edukierako 100 pertsonako edo zatikiko, eta, guztira, 18 gehienez. Sari-finaletan eta txapelketetako partidetan, artekarien kopurua edukieraren araberakoa baino %30 handiagoa izan daiteke, baina gehienez ere 18 egon daitezke.\nb) Xedapen honen ondorioetarako, artekariak dira gertaera antolatzen duen enpresak ikusleen artean egiten diren trabesetan bitartekari gisa aritzeko baimentzen dituen pertsonak.\nc) Trabes horiek gertaerara bildutakoek soilik egin ditzakete, zuzenean eta lokalean bertan.\nd) Apustuaren gehieneko zenbatekoa 600 euro izango da.\ne) Gertaera antolatzen duen enpresak apustuen gordekinak edo egiaztagiriak emango dizkie apustulariei, erregelamendu honetan ezarritakoaren arabera.\nf) Enpresa antolatzaileak irabazleen zenbatekoen %16 atxiki dezake gehienez komisio gisa.\ng) Gertaeraren antolatzailearekin ados jarriz gero, apustu-enpresak apustu-makina homologatuak jarri ahal izango ditu, bai eta apustuak norberak erregistratzeko zerbitzuak ere, hain zuzen ere bi unitate esparruaren edukierako 5.000 pertsonako edo zatikiko.\nh) Apustu-enpresek instalatutako joko-elementuen gaineko erantzukizuna izango dute, erregelamendu honetan ezarritakoaren arabera.\ni) Aldi baterako eta behin-behinekoak direnez gero, apustu-makina hauek ez dira kontabilizatuko erregelamendu honetan ezarritako antolamenduaren ondorioetarako.\n2.– Gainera, erregelamendu honetako eranskineko (apustuak baimenduta dauden gertaerak) herri kirolen ataleko gertaeretan xedapen honetako 1. paragrafoan aipatutako betekizunei lotuta egin daitezke apustuak, esparru itxietan eginez gero.\n3.– Halaber, herri kirolak ataleko aire zabaleko gertaeretan ere egin daitezke apustuak, bai eta traineru-estropadetan ere, xedapen honetako b), c), d) eta e) betekizunei lotuta.\n4.– Artikulu honetako aurreko paragrafoetan aipatutako gainerako gertaeretan eta bestelako zeinahi gertaeratan (honelako lokal, esparru eta barrunbeetan egiten direnetan) oinarrituta zeinahi bitarteko edo sistema erabiliz egiten diren barneko zein kanpoko apustuak Euskal Autonomia Erkidegoko apustu-enpresek antolatu behar dituzte. Enpresok apustu horien gaineko erantzukizuna berenganatuko dute erregelamendu honetan ezarritakoaren arabera eta bertako baldintzei lotuta.\n5.– Xedapen gehigarri honetako 4. paragrafoan zehazten diren kirol esparruetan egiten diren barneko apustuei erregelamendu honetan apustu motez, apustuen zenbatekoen mugez, apustuen balidazioaz, koefizienteez eta sarien ordainketaz ezarritakoa aplikatuko zaie. Horrez gainera apustularientzako informazioaz eta joko-langileez ezarritakoa ere aplikatuko zaie.\n6.– Xedapen gehigarri honetan aipatutako gertaeretarako instalazioak eta apustu-makinak gertaera baino bi ordu lehenago has daitezke funtzionamenduan eta hura amaitu eta ordubete geroago gelditu behar dira.\nAPUSTUAK BAIMENDUTA DAUDEN\n1.– Urpeko jarduerak\nAire zabaleko pista\n7.– Beisbola eta softballa\nHiru olako bola-jokoa\n11.– Ehiza eta arrantza\nEhiza xehea txakurrarekin\n13.– Aireko kirolak\nDelta hegala-hegaldi askea\n14.– Neguko kirolak\n17.– Uretako eskia\n26.– Karatea eta taekwondoa\nIzotz gaineko hockeya\nEzkerreko hormako frontoia\n38.– Tenisa eta berari lotutakoak\nZehaztasuneko tiro olinpikoa\nArku-tiroa aire zabalean\nOlinpiko ez direnak\n43.– Eranskin honetako aurreko epigrafeetan ageri ez diren beste kirol edo norgehiagoka modalitate batzuk.\n44.– Erregelamendu honetan xedatutakoaren arabera apustuen oinarri izan daitezke kirolaz besteko gertaerak.


Udalbide.net Euskara sustatzeko 1,6 milioi euro bideratuko dituzte aurten Iparraldean\nEuskara sustatzeko 1,6 milioi euro bideratuko dituzte aurten Iparraldean\nEuskara / Iparraldea - 2012/07/17\nEuskararen Erakunde Publikoak (EEP) eta Eusko Jaurlaritzak 1,6 milioi euro emanen dizkiete aurten euskalgintzako gizarte eragileei, haien xedeak bultza ditzaten. Atzo eman zuten banaketaren berri, eta, udaberrian iragarri bezala, aurtengo diru funtsak ez du aldaketarik ukan. Eusko Jaurlaritzaren ekarpena apaldu bada ere, EEP osatzen duten eragileen parte hartzearen emendatzeak bete du gabezia.\nEEPk 1.160.000 euro jarriko ditu eta Eusko Jaurlaritzak 440.000 euro. Funtsean, iazko kopuru bera baliatuko dute aurten, eta horrek irakurketa gazi-gozoa eragin du euskalgintzako gizarte eragileen artean. Batetik, poza, krisialdi ekonomikoa egonik ere, ez delako funtsa txikitu. Kezka, bertzetik, herri mugimenduek egoera ekonomiko larria dutelako eta funts horrek ez duelako haien iraupena bermatzen.\nOro har, Ipar Euskal Herriko zortzi eragile nagusiei emanen diete kopururik handiena, 1.230.000 euro. Biga Baik 14.000 euro eskuratuko ditu, Euskal Haziak elkarteak 20.000 euro, Ikas-Bik 29.000 euro, Seaskak 405.000 euro, AEK-k 300.000 euro, Bertsularien Lagunek 42.000 euro, Uda Lekuk 135.000 euro eta Euskal irratiek 285.000 euro. Horrez gain, 370.000 euro jarriko dituzte bertze eragile batzuen hizkuntza jarduera proiektuetarako. Aurten 64 eragile atxiki dituzte, horietako hamazazpi, berriak. Atal horretan 86 xede lagunduko dituzte diruz, horien artean 42 xede berri.\nArloka, 777.030 euro baliatuko dituzte euskararen transmisioa indartzeko, hamahiru egitasmo lagunduz. Erabileraren arloan 51 egitasmo lagunduko dituzte, 822.970 eurorekin. �Gizarte osoan, euskara anekdota hutsetik haratago joan dadin ahalegindu behar gara�, erran du Eusko Jaurlaritzako Hizkuntza Politikarako sailburuorde Lurdes Auzmendik, V. Inkesta Soziolinguistikoaren emaitzei erreferentzia eginez.\nBotere publikoek Ipar Euskal Herrian 2005etik bultzatu duten hizkuntza politikaren �porrota� erakusten du V. Inkesta Soziolinguistikoak, Ikas-Biren arabera. Hiru elementu nabarmendu ditu: hiztunen beherakada motela, gazteen artean izaten den emendatze motela eta euskara sustatzearen aurkako jarreren handitzea.


Hasiera » Tokiko Direktorioa» Udalerriari buruzko informazioa» Bizkaia» Nabarniz\nIzen ofiziala: Nabarniz\nBusturialdea eskualde bizkaitarrean dago Nabarniz, nekazaritza giroko sei auzotan banatuta.\nIkazurieta auzoan hasiko dugu gure ibilbidea, Ondoro kobazuloa bisitatuz. Handik, Nabarnizko gunerik esanguratsuenetakora joko dugu: Omako errekara, izan ere, ingurune zoragarriak osatzen ditu bere ibilbidean zehar.\nElexalde auzora iristean, Nabarnizko hirigunera, Gorritiz-Gorostizagako Andre Maria eliza ederra ikusiko dugu lehenik, euskal arkitektura neoklasikoaren adibide bikaina. Lekerika auzoan, bestalde, Santiago eliza gotikoa bisitatuko dugu, Oiz mendiko bista paregabeak ikusiaz bertatik.\nBizkaiko udalerri honek, ingurune natural ederrean kokatuta, ibilbide ugari egiteko aukera eskaintzen digu. Horien artean, Iluntzar mendia bereiz dezakegu, Nabarniz gainean dagoen balkoi edo begiratoki naturala ; handik, Urdaibaiko panoramika ederra ikusteaz gain, Oka ibaiak osatzen duten bailara zein Oma eta Basondo artadiak ere modu paregabean ageriko zaizkigu, Sollube mendia aurrean dutela.\nNabarnizko jai nagusiak irailaren 8an ospatzen dira, Andre Mariren omenez, eta zaldi-probak izaten dira jaiotako ekitaldi nagusiak.\nNabarnizeko jai nagusietan zaldi-probak egiten dira.\nNabarnizko datu estatistikoak\nUrdaibia Biosfera Erreserba


Irekia Eusko Jaurlaritza - Gobierno Vasco :: Estatuko Aldizkari Ofizialak Euskaraz argitaratuko ditu Lege mailako Estatuko arauak (2011-09-20(e)ko Kointseiluan hartutako erabakia)\nEstatuko Aldizkari Ofizialak Euskaraz…\n(BOE) Estatuko Aldizkari Ofiziala\n2011-09-20ko Gobernu Kontseiluaren Akordioak\nErabakia: Lehendakaritzako Ministerioarekin (Estatuaren Aldizkari Ofiziala Estatu Agentzia) lankidetza-hitzarmen bat sinatzea baimentzeko dena. Hitzarmen horren helburua hauxe da: legeak euskaraz argitaratzea.\nBOE-Estatuko Aldizkari Ofizialak euskaraz argitaratuko ditu lege mailako Estatuko arauak, Lehendakaritzako Ministerioarekin izenpetuko den Lankidetza Hitzarmen baten arabera. Gaur onartu du Jaurlaritzaren Kontseiluak lankidetza hitzarmen hori. 1997ko Errege Dekretu batek babesten du hitzarmena, izan ere dekretu horretan ezartzen denez, xedapen orokor horiek autonomia erkidegoetako hizkuntza ofizialetan ere argitaratu ahal izango dira, betiere Erregeak berretsi eta Estatuko Aldizkari Ofizialean gaztelaniaz argitaratutakoan.\nLankidetza hori Lehendakaritzako Ministerioak, Estatutuko Aldizkari Ofizialaren Estatu Agentziaren bidez, eta Eusko Jaurlaritzaren Lehendakaritzako Koordinaziorako Idazkaritza Nagusiak gauzatuko dute. Lege organikoak eta arruntak, errege lege-dekretuak eta legegintzako errege-dekretuak euskaraz argitarazteko beharrezko neurriak abiaraziko dituzte biek batera. Horrela eta hitzarmen hau indarrean jartzen denetik aurreradatozen egunotan izenpetzeko asmoa dago, euskaraz argitaratuko dira lege mailako Estatuko arauak. Hala ere, sei hilabete igarotzen direnean, interes berezia dutela iritzitako beste xedapen orokor batzuk euskaraz argitaratzeko eskatu ahal izango dute Eusko Jaurlaritzako sailek.\nEuskaratuko xedapenak Interneten bakarrik emango dira argitara, betiere BOE digitalaren oraingo formatuarekin. Horretarako, Estatuko Aldizkari Ofizialaren Estatu Agentziak lege mailako testuen gaztelaniazko bertsioak, behar bezala osatuak, irakurriak eta zuzenduak, emango ditu; bestalde, bidaltzen diren testuetariko bakoitzean ziurtatu egingo da oso-osorik dagokiola Estatutuko Aldizkari Ofizialean argitaratutako bertsioari. Eusko Jaurlaritzaren Lehendakaritzako Jaurlaritzaren Idazkaritzako eta Legebiltzarrarekiko Harremanetarako Zuzendaritza arduratuko da horiek euskaratzeaz eta euskaratu ondoren Estatu Agentziari bidaltzeaz, agentzia horrek formatu digitalean argitara ditzan euskarazko bertsioak.\nGaur onartutako hitzarmena 1998an Kataluniak eta Galiziak eta 2000an Valentziako Erkidegoak izenpetutako hitzarmenen antzekoa da.\nJaurlaritzak 5.480.000 euro bideratuko ditu euskarazko hedabideak sendotu, garatu eta normalizatzeko (2011-04-19(e)ko Kointseiluan hartutako erabakia)\n"Ixaka Lopez-Mendizabal" lehiaketa (2011-07-19(e)ko Kointseiluan hartutako erabakia)\nEBAZPENA, 2018ko uztailaren 23koa, Universidad del País Vasco / Euskal Herriko Unibertsitatearen errektorearena, irakasle agregatuen eta osoen plazak betetzeko lehiaketarako deialdia egiteko dena.\nEBAZPENA, 2017ko ekainaren 6koa, Universidad del País Vasco / Euskal Herriko Unibertsitatearen errektorearena, irakasle agregatuaren plaza betetzeko lehiaketarako deialdia egiteko dena.\nEBAZPENA, 2017ko abenduaren 12koa, Universidad del País Vasco / Euskal Herriko Unibertsitateko errektorearena, zeinaren bidez deialdia egiten baita irakasle agregatuaren plaza betetzeko lehiaketa egiteko.\nEBAZPENA, 2017ko otsailaren 28koa, Universidad del País Vasco / Euskal Herriko Unibertsitateko errektorearena, Unibertsitateko Irakasle Funtzionarioen kidegoetako plazak betetzeko lehiaketarako deia egiteko dena.\nEBAZPENA, 2016ko uztailaren 21ekoa, Universidad del País Vasco / Euskal Herriko Unibertsitatearena, Unibertsitateko Irakasle Funtzionarioen kidegoetako plazak betetzeko lehiaketarako deia egiteko dena.\nEBAZPENA, 2019ko urriaren 18koa, Universidad del País Vasco / Euskal Herriko Unibertsitateko errektorearena, ikertzaile doktore iraunkorraren plaza betetzeko lehiaketarako deia egiteko dena.


Azken 14 hilabeteetan 32 eraso matxista izan dira Arrasaten - Arrasate - Goiena.eus\nAzken 14 hilabeteetan 32 eraso matxista izan dira Arrasaten\nXabi Gorostidi 2019-03-15 11:25\n2018ko maiatzean eraso matxista bat salatzeko egindako elkarretaratze bat.\nAzkena domeka goizaldean gertatu zen, eta horren harira 2018tik gaur arte izandako kasuen datuak jakinarazi ditu Ertzaintzak. Eraso matxisten kasuan, harreman sentimental bat tarteko gizonezkoek emakumeei egindako erasoak hartzen dira kontuan, eta zifra hauek utzi ditu Arrasateko errealitateak: 32 kasu, 30 salaketa, eta sei atxiloketa.\nErtzaintzaren datuetan, ez da eraso matxista terminologia erabiltzen; genero indarkeria kontzeptua erabiltzen dute, ondorengo arrazoiagatik: "Eraso matxista ez da kode penalean agertzen, ez da ez definizio legal bat, ez delitu bat".\nIndarkeria domestikoarekin lotutako datuak ere eman dituzte aditzera. Kasuistika hauen barruan sartzen dira honako erasoak: anai-arreben artekoak, gurasoek seme-alabei egindakoak, seme-alabek gurasoei egindakoak, sexu bereko bikoteen artean emandakoak eta emakumeek gizonezkoei egindakoak. Hauek lirateke azken 14 hilabeteek utzitako datuak:


Zer da IRPHa?\nLuxenburgoko auzitegiko abokatuak esandakoaren harira izan dugu askok IRPH indizearen berri. Zertan oinarritzen da hipoteken itneresak zehazten dituen indize hau? Zer ezberdintasun ditu askoz ezagunagoa den Euribor indizearekin? Gaia argitzen lagundu digu Ander Abuin abokatuak.\nEnrique Goñi eta UPN CANen desagerpenaren erantzule egotzi ditu Nafarroako Parlamentuko txostenak\nNafarroako Kutxaren desagerpena ikertzen duen batzordeak Enrique Goñi eta UPN alderdia markatu ditu aurrezki kutxa suntsitzearen erantzule gisa. Batzordeak garatutako txostena eta haren ebazpenak ostiralean eztabaidatuko dira Parlamentuan.


Iruñean gaur egindako aurkezpena.\nHain zuzen ere, ekainaren 2a mobilizazio egun berezia izango da: hausnarketarakoa zein festarakoa, eztabaida eta elkartasunerakoa, konpromiso eta itxaropenez betea. Tailerrak, mahai-inguruak, hitzaldiak, informazio-pilulak, azoka soziala, jangela ekologikoak, kale antzerkia, erakusketak, erromeriak, dokumentalak... Eta protagonismoa injustua den ordena honekin eremu desberdinetatik apurtzea bilatzen dugun gu guztiona izango da: aberastasunaren birbanaketa justua; denok lan egin ahal izateko lan gutxiago egitea, hau da, lan produktibo eta erreproduktiboaren banaketa; ekologia eta justizia klimatiko globala; aniztasun funtzionala, sexuala eta jatorriari dagokiona; herrien arteko elkartasuna eta bidezko merkataritza; preso dauden pertsonak; erregimen patriarkala; gauza guztien gainean erabaki ahal izateko subiranotasuna eta demokrazia; kultura; hezkuntza ereduak; euskara ondasun komun gisa...\nAlternatiben Herria ekainaren 2an izango da Iruñean. Bitartean, dinamikaren nondik norakoak ari gara azaltzen, eta Donostian aurkeztuko dugu gaur, maiatzak 22, 17:00etan, Gune Askea eraikinean (Idiakez kalea, 6). Datozen egunetan beste herri batzuetan aurkezpen gehiago egingo dituzten.\nLehenago, gaur goizean, Iruñean egin dute Alternatiben Herriaren aurkezpen orokorra. Hain zuzen ere, 70 talde, elkarte eta kolektiboek ekainaren 2ko egitaraua aurkeztu dute. 70 ekitaldi inguru izango dira, Iruñeko Alde Zaharreko 9 espaziotan banatuak, erakusteko bestelako mundu bat eraikitzeko eta kapitalismotik deskonektatzeko alternatibak hemen egon, badaudela.


Musika Jaialdia: San Pedro Abesbatza — Turismoa Zumaia\nOzeanoaren bi aldeetako musika entzungai izango da Lituaniatik hasi (Miskinis), eta Estatu Batuetara (Morten Lauridsen) nahiz Argentinara (Guastavino) iritsi arte. Herrian jaiotako (Beobide eta Enbil) musikagileek ere izango dute bere tartea eta nola ez, Javier Busto edota David Azurza lagunen musika ere entzungai izango duzue.\nZumaiako parrokia-korutik eratorria, 1984an sortu zen, eta musika-estilo asko landu ditu Euskal Herrian eta gure mugetatik kanpo eman dituen kontzertu ugarietan. Herriko ondare musikala berreskuratu eta zabaltzeko asmoa du, baita gaur egungo euskal musikagileen lanak ezagutaraztekoa ere. Honen adierazle Zumaiako Musika Bandarekin batera 2013an grabaturiko Suite diskoa.\n2009an abesbatza federatuen mailako lehen saria irabazi zuen Errenterian, Gabon Abestien LXIII. Lehiaketa Probintzialean. 2012an, Tolosako Topaketa Jaialdi entzutetsuan parte hartu zuen. 2016an Sapere Aude Sinfoniettarekin abestu zuen Algortan eta Zumaian, Fernando Velázquezen zuzendaritzapean. Gaur egun Amaia Aldalur da koruaren zuzendaria.\nEz nau izitzen elhurrak Harm: J. Busto (1949)\nLoriak udan Harm: D. Azurza (1968)\nXoxo beltz bat banuen Harm: K. Gimenez\nPianoa: Mari Carmen Azpeitia Iparragirre\nZuzendaria: Amaia Aldalur Goikoetxea


Osasun Departamentua Lehen Mailako Osasun Arretan arreta psikologikoko baliabide berriak sartzea aztertzen ari da\nRecursos de atencion psicologica en AP\nOsasun Departamentua Lehen Mailako Osasun Arretan arreta psikologikoko baliabide berriak sartzea aztertzen ari da asteazkena, 2017.eko apirilak 19\nNahasmendu emozional ohikoenetan taldeko psikoterapiak duen eraginkortasuna neurtzera bideratutako entsegu kliniko nazional batean parte hartzen ari da; arazo horiek dira dagoeneko osasun-zentroetako bi kontsultatik baten arrazoia\nGerman Jusue Erro, Pablo Pascual eta Lucia Marín, PsicAP proiektuaren koordinatzaileak Nafarroan. ( irudia handitu )\nNafarroako Osasun Mentaleko kudeatzailetza, Iruñeko Azpilagañako eta San Jorgeko osasun-zentroekin batera, Lehen Mailako Osasun Arretako kontsultetan gero eta ohikoagoak diren antsietate, depresio arin edo moderatua eta somatizazioko nahasmenduak tratatzeko baliabiderik eraginkorrenak zehaztera zuzendutako Estatu mailako entsegu kliniko batean parte hartzen ari da. Ikerketa horren emaitzak osasun-zentroetan eta -kontsultategietan laguntza psikologikoko zerbitzu berriak –esaterako, ebidentzian oinarritutako taldeko psikoterapia– jartzea baloratzeko oinarritzat erabili nahi dira.\nPsikologiaren Sustapenerako eta Garapen Zientifiko eta Profesionalerako Espainiako Fundazioak sustatutako PsicAP azterlana sortu zen Lehen Mailako Osasun Arretako sarean nahasmendu emozionalekin edo nahasmendu mental arruntekin lotutako kontsultak gero eta gehiago izanik, horiei laguntza-erantzun egokia eta eraginkorra eman beharragatik. Azkeneko datuen arabera, nahasmendu mentalekin lotutakoak dira dagoeneko osasun-zentro eta -kontsultategietan egiten diren kontsulten % 49,2; horien % 25,6 antsietate-arazoekin lotutakoak dira, % 35,8 depresioarekin, eta % 28,8 somatizazioekin.\nPsicAP azterlanaren helburua da azterlan horren emaitzak erreferentzia izatea nahasmendu mental arruntak tratatzera bideratutako baliabideak hobetzea eta gehitzea; nahasmendu horiek, larritzat jotzen ez diren arren, oso presente daude Lehen Mailako Osasun Arreta zerbitzuan, elkarren segidako kontsulta ugari sortzen dituzte, kroniko bihurtzeko joera dute eta komorbilitate-maila handiari eta gaixotasun fisikoak garatzeari lotuta daude.\nHamabi autonomia erkidegotako 30 osasun-zentro ari da azterlanean parte hartzen, eta era horretako pazienteei Lehen Mailako Arretan ematen zaien ohiko tratamenduaren alternatiba edo osagarri gisa terapia kognitiboko eta konduktualeko taldeek duten eraginkortasuna aztertzen du. Hasierako hipotesia da era horretako terapia tratamendu konbentzionala baino eraginkorragoa dela, botika bidezko tratamendua murrizten duela edo tratamendu horren beharrik ez dagoela, eta jarraipeneko emaitza hobeak lortzen dituela epe ertainean eta luzean.\nNafarroan, San Jorgeko eta Azpilagañako osasun-zentroetako hamar mediku, Psikologia Klinikoko lau profesional eta Prestakuntzan dauden Psikologiako bi espezialista (PIR) ari dira ikerkuntzan parte hartzen. Osasun Mentaleko Bitarteko Baliabideen Arloko Zerbitzu-buru eta proiektuko ikertzaile nagusi den German Jusue Erro psikologo klinikoak koordinatzen du lantaldea, eta Lucia Marín San Jorgeko osasun-etxeko zuzendariaren eta Pablo Pascual Azpilagañako osasun-zentroko zuzendariaren laguntza du.\nPsiko-hezkuntzako, entrenamendu kognitibo-konduktualeko eta erlaxazioko saioak\nIrailean hasi zen Nafarroan azterlana egiteaz arduratuko den ikerkuntzako lantaldea osatzeko eta prestatzeko fasea. Azkeneko hilabeteotan, entsegu klinikoaren exijentziei jarraituta, azterlanean parte hartuko duten pazienteen lagina bildu, ebaluatu eta hautatu dute osasun-zentro bakoitzean; guztira, 46 lagunek hartuko dute parte.\nPertsona horiek ausaz aukeratu dituzte, eta haien erdiak hilabete honetan hasi dira dagoeneko terapia-saioetan. Gainerakoek orain arte Lehen Mailako Arretan aplikatu izan den ohiko tratamendua jasoko dute, laguntza psikologiko ez-espezializatua eta botika bidezko tratamendua konbinatzen dituena, azken hori beharrezkotzat jotzen den kasuetan bakarrik. Ikerkuntzarako oinarri konparatibo gisa balioko du talde bien bilakaerak.\nAukeratutako pertsonen profila bat dator ikerkuntzaren aurretiazko emaitzetan jasotakoarekin; berriki aurkeztu dira emaitzok Osasun Ministerioan: 45 urte inguruko emakumea, ezkondua, oinarrizko edo erdi-mailako ikasketak dituena, lanaldi osoko enplegatua eta bi edo hiru nahasmendu psikologiko dituena.\nBerriki hasi dituzten taldeko psikoterapia saioak ekainaren 27an amaituko direla aurreikusten da. Guztira, terapia kognitibo-konduktualeko zazpi saio egingo dira; psiko-hezkuntzan, erlaxazio-tekniken garapenean, pentsatzeko eraren edo hasierako nahasmendua eragiten duten arazoei aurre egiteko moduaren berregituraketan, egoerei aurre egiteko jokaeraren entrenamenduan eta berriz ez gaixotzeko gaitasunen garapenean oinarritzen da terapia.\nSaio horiek amaitu ondoren, hasierako emaitzak ebaluatuko dira, eta handik hiru, sei eta hamabi hilabetetara, parte-hartzaileen jarraipena eta ebaluazioa egingo da. Aldi berean, prozedura bera erabiliko da tratamendu konbentzionala jaso duten pazienteekin ere.\nAzterlanak talde bietako pazienteen erabateko errekuperazio-indizea, hasierako sintoma emozionalen gutxitzea, tratatutako pertsonen bizi-kalitatearen hobekuntza, botiken kontsumoa murrizteko eragina eta terapiak ekar diezazkiekeen onuren iraunkortasuna baloratuko ditu.\n% 76ra arteko errekuperazio-tasak\nProiektu pilotu honek beste herrialde batzuetan –hala nola Erresuma Batuan eta Amerikako Estatu Batuetan– aurrez egindako azterlanen ildoari jarraitzen dio; herrialde horietan, terapia psikologikoei eta terapia horiek Lehen Mailako Arretaren bitartez erabiltzeko bidea errazteari esker, % 63 eta % 76 arteko errekuperazio-tasak lortu dira depresio eta antsietate kasuetan. Errekuperazio-maila handiak dira, eta PsicAP ikerkuntzaren aurretiazko emaitzetan lortutakoen oso antzekoak; esan bezala, berriki aurkeztu zaizkio emaitzak Osasun Ministerioari, eta % 72ko errekuperazio-tasak lortu dira depresio kasuetan, eta % 67koak antsietate orokorrekoetan.\nAzterlan horrek Osasun Mentaleko esparruan –Lehen Mailako Arretaren lankidetzarekin– etorkizunerako laguntza-estrategiak diseinatzeko oinarritzat balio izatea bilatzen du. Nafarroan, hasierako proposamena da Lehen Mailako Osasun Arretan ohikoak diren nahasmendu emozionalak artatzeko Osasun Mentaleko sarean erabilgarri dauden psikoterapiako baliabideak gehitzea, osasun-zentro eta -kontsultategietatik baliabide horietara iristeko modua erraztuz eta azkartuz.\nHorretarako, Lehen Mailako Arretatik taldeko psikoterapia horietara zuzenean bideratzea ahalbideratuko duten komunikazioko protokoloak ezarri nahi dira, ez dadin beharrezkoa izan Osasun Mentaleko Zentroetako Psikiatriako profesionalen aldez aurretiko ebaluazioa; horrelaxe ari da funtzionatzen dagoeneko fibromialgiadun pazienteak tratatzeko martxan jarri berri den taldea. Laguntzarako era horretako baliabideak Osasun Mentaleko Arreta Jarraituko Programan sartzen dira, eta Antsoaingo Osasun Mentaleko Zentroan kokatzen da gaur egun.


Etxea Ikuspegiak Esan gabeko abantailak bigarren bankuko kontua irekitzen duzunean\nEguneratutako ordua: urr 15, 2020, 11:56 (UTC+03:00)\nEdozein arazoren aurrean, jende askok erantzun bat baino gehiago aurkitu ohi ditu gaiei buruzko erabakia hartu aurretik. Finantza arazoek gure bizitzako edozein arazo bezalako joera antzekoa izaten dute eta zure kontu korronteak zure hileroko finantzetarako atari gisa jokatzen du; ondorioz, irtenbide bideragarriagoak daude zure aurrekontuak hobetzeko, banku kontu bakarrean mantendu beharrean. Horregatik, bigarren banku kontu bat ireki behar zenuke bankuek eta finantza erakundeek kontu korronte anitz konbinatzetik abantaila guztiak lortzeko, zorroak optimizatzeko zure kreditu puntuazioan eraginik izan gabe.\nZure bankuak modu adimentsuan kudeatzeko bigarren banku-kontua irekitzeko kontuan hartu ditzakezun hainbat arrazoi daude. Europan bigarren kontu korrontea irekitzeko, irekitzeko botoian klik egin behar duzu bidaia berria ezagutzeko.\nLortu negozio kontua\nBigarren banku-kontua - Hainbat kontu korronte - DSBC Financial Europe UAB\n1. Bigarren banku-kontuak banakako eta negozioen banku transakzioak bereizita kudeatzen laguntzen dizu\nHileko gastu desberdinak ditugu guztiok, batez ere aholkulari, autonomo eta soloprenatzaile gisa identifikatutako pertsonak , kontu korronte bakarra dugun bitartean. Zenbait kasutan, horrek ez luke zentzurik izango negozio-errenten, gastu pertsonalen edo kontabilitateen, zergen eta abarren jarraipena egin behar dugula. Aldaketa bat izan daiteke enpresa txikien jabeek, soloprenoreek edo merkatariek negozio-eragiketak bigarren banku-kontu baten bidez kudeatzen dituztenean bereizteko dauden banku-kontuko gastu pertsonalak. Negozioetarako soilik balio duen bigarren kontu korronte batek negozioaren gastu guztiak ikusten lagun zaitzake, eta zure negozioaren diru-sarrerak azkar kalkula ditzakezu eta hileko gastuak modu egokian alda ditzakezu. Oso lanpetuta dagoen pertsona bazara, transakzioak banku helburuetarako banatzeak denbora aurreztu eta produktibitatea hobetzea ahalbidetzen du.\nAnitza kontu korronteak ere mesede Soldatako langileak. Soldata zure diru-iturri nagusia bada, soldatapeko klaserako diseinatutako nominaren kontua izan dezakezu. Izenari deitzen zaion moduan, soldataren kontua funtsean zure enpresariak irekitzen du zure soldata kreditatzeko. Nominen ia kontu guztiek ez dute gutxieneko saldorik behar, baina bankuko kuotak aplikatuko dira uneko lana uzten baduzu. Karrera maiz aldatzen duten pertsonek arazoa saihesteko ordezko banku kontua izatea pentsa dezakete. Bestalde, zure finantzak kontrola ditzakezu, hileroko fakturen, janari eta edarien eta entretenimenduen bigarren kontu korrontean helburuak finkatuta, aurrezteko dirua bereizteko.\nEnpresa talde askorentzat bigarren banku-kontuak abantaila izugarriak dakartza zure negoziorako. Zure kapitala filial edo eskualdeko enpresa desberdinetako banku kontu desberdinetan kudeatzen baduzu, panorama argia ikusiko duzu kontabilitate eta zergen aldetik, baita entitate bakoitzaren gaitasuna ebaluatuko duzu.\n2. Aldatu banku-kontua linean, errazagoa da funtsak azkarrago bidaltzea eta jasotzea barne sareko banku transferentziei dagokienez\nBanku desberdinen arteko nazioarteko transferentziak 7 lanegun inguru behar ditu orokorrean. Banku bidezko transferentziaren prozesuak hainbat fase hartzen ditu barne bankua bitarteko bankura eta banku hartzailearenera. Hala ere, ez dago itxaron beharrik barne sareko banku transferentziari dagokionez. Banku kontuak zure bazkideekin batera aldatzen badituzu, nazioarteko ordainketak segundotan gauzatuko dira. Ondorioz, zure bazkideek, hornitzaileek eta bezeroek funtsak azkarrago jasoko dituzte, negozio transakzio bikaina lortuz eta alderantziz.\nOffshore konpainientzat, IBAN kontu bat irekitzeak negozioak Europako bezero eta bazkideekin harmonian eramaten lagunduko zaitu. Tokiko erakunde batekin banku egiten ari zaren bitartean, zure negozio globalak irabaziak optimizatu ditzake IBAN offshore kontu batekin atzerrian negoziatzeko bigarren aukera gisa. Zure tokiko banku-kontuarekin funtsak ordaintzeko eta jasotzeko astebetez itxaron beharrean, lehendik dagoen banku-kontua EBko offshore kontu korrontera alda dezakezu Europako 28 merkatutan egindako transakzioak, 1 eta 2 egun bitarteko transferentzia elektronikoak eskaera arruntetarako eta premiazko eskaera egiteko eguna.\nDSBC Financial Europe k IBAN kontu korronte batekin onartzen zaitu, nahiz eta tokiko Europako bezeroak edo offshore negozioak izan. Europan zehar zure fondo transferentziak bi lanegun baino gutxiago behar izan ditzake SEPA Instant Transfer transferentziaren premiazko zerbitzu aukera batekin.\n3. Hainbat kontu korrontek dirua aurrezten dute atzerrira joaten zarenean edo nazioarteko ordainketak egitean\nMoneta bakarreko kontua etxeko transakzioetarako bakarrik erabiltzen da, hala ere, ezin luke funtzionatu atzerrira bidaiatzean edo atzerrian ordainketa bat egitean linean ostatuak eta hegaldiak erreserbatuz, Amazon edo Ebay bidez linean erosketak eginez. Posible da moneta anitzeko kontuak edukitzea beste moneta batzuetako ordainketak USD edo GBP bezalakoak, Europako herritarra bazara.\nKontu korronte anitzek garrantzi handia dute negozio globalean. Negozioen jabeek mugaz gaindiko bidaiak izaten dituzte eta herrialde desberdinetan egoten dira. Ezinbestekoa zaizu ekintzaile gisa moneta desberdinetan hainbat banku kontu izatea. Normalean, konpainiek tokiko monetan ordainketak eta ordainketak USD edo EUR izan ditzakete. Horietako batzuk publizitate digitaleko ordainketak, IT sistemen mantentze-agiriak, nazioarteko aholkularitza zerbitzua edo logistika izan daitezke. Hainbat kontu korronterekin, nazioarteko transakzioei dagokienez, zure enpresentzako gastu handia aurrez dezakezu.\nDSBC Financial Europe hainbat kontu mota eskaintzen ditugu moneta eta banku helburuen arabera. Bezeroek ez dute kuota gutxiago ordaintzen gure MasterCard tasekin, baizik eta atzerriko truke tasak murrizten dituzte MasterCard aukerak USD, EUR eta GBP tan.\n4. Bigarren kontu korronte berriak aprobetxatzeko eskaintza berria dakar\nEpe laburreko eskaintzak eskaintzen dituzten banku asko daude bezeroak beste banku kontu bat irekitzera bultzatzeko. Banku digitalak eta finantza enpresak dira joeraren aitzindariak. Programa erakargarriak abiarazten dituzte bezeroak banku kontuak sarean erraz aldatzeko konbentzitzeko.\nDSBC Financial Europe harro dago doako kontua irekitzea eskaintzen dizuten finantza zerbitzu eta ordainketa digitalen aitzindarietako bat izateaz. Erreferentzia ditzakezu hemen azken online kontua irekitzeko sustapena eguneratzeko.\n5. Saiatu berria zure banku helburuekin bat datorren aurkitzeko\nAldaketen beldur izan ohi gara eta aukera ezagun batzuk nahiago ditugu. Hori begi bistakoa da, baina gauza berri bat egin behar al dugu aldaketa bat egiten badugu? Beste banku kontu bat probatzeak ezaugarri berriak, eskaintzak edo zure beharretara egokitzen diren produktuak eta zerbitzuak ezagutzen lagunduko dizu.\nHala ere, ez luke zure kreditu puntuazioan eragingo bigarren banku kontua irekitzen baduzu. Ziur senti zaitezke bigarren bat eskatzerakoan beste eginbide batzuk erabiltzeko, oraingo bankuak desabantailak dituen bitartean.\n6. Dirua erraz atera bigarren banku-kontua duten edozein kutxazainetan\nZer ordainketa txartel mota? Visa txartela, Amex txartela edo JCB txartela izan daiteke. Zenbaitetan kutxazain automatikoekin arazoak izaten ditugu. Premiazko dirua behar dugun egoera askotan, zure txartela onartzen ez duen kutxazain automatikoarekin itxaropenik gabe gaudela ematen du. Hori da txartelen hornitzaileen bandaren izenaren aldeagatik. Hainbat kontu korronte irekiz ordainketa txartel anitzetara estekatzea pentsatzeak arazo hau berehala konponduko luke.\nEuropan, MasterCard merkatuetako hornitzaile ezaguna da. Offshore konpainia zuzentzen baduzu edo Europan ordainketa egiteko MasterCard bat behar baduzu, DSBC Financial Europe zure dirua edonoiz edonon edonora laguntzeko prest zaude.\nKontu korronte bat baino gehiago izan al dezaket?\nBanku kontuez aldatzea jada ez da arazoa lanpetuta dauden bezero askorentzat. Banku digitaleko kontua da zuretzat bigarren aukerarik onena. Bigarren kontu korronte digital bat eska dezakezu linean sukurtsalera joan gabe.\nErregistratu doan DSBC Financial Europe UAB- en minutu gutxitan eta zerua zure saldoa da gaur!\nbigarren banku kontua ireki bigarren kontu korrontea bigarren banku-kontuaren onurak IBAN offshore kontu korrontea MasterCard


Udako zinema – Uztailak 22\nMaiatzaren 30ean eta 31n, 19:00etan, Amurrio Antzokian, “Quo Vadis, Aida?”. Bosnia, 1995eko uztaila. Aidak itzultzaile gisa lan egiten du Nazio Batuen Erakundean, Srebrenica hiri txikian. Serbiar armadak herria okupatzen duenean, bere familia NBEko esparruetan babes bila dabiltzan milaka pertsonen artean dago. Negoziazioetan parte hartzen duenez, Aidak informazio garrantzitsua eskura dezake. (FILMAFFINITY)\nMaiatzaren 23an eta 24an, 19:00etan, Amurrio Antzokian, “Una joven prometedora”. Cassiek etorkizun bikaina zuen aurretik, harik eta gorabehera desatsegin batek bere karrera eten zuen arte. Orain bere bizitzan ezer ez da dirudiena: azkarra da, ausarta eta gauez bizitza bikoitza bizi du. Cassiek aukera du bere iraganean ondo atera ez zen guztia zuzentzeko errudunei mendekua hartuz. (FilmAffinity)\nMaiatzaren 16an eta 17an, 19:00etan, Amurrio Antzokian, “Cuñados”. Eduardok (Miguel de Lira) eta bere koinatu Sabonisek (Xosé A. Touriñán) hanka sartu berri dute beren negozioetako batean eta dirua behar dute. Diru asko. Sabonis izango da arazoa konponduko duena Modesto (Federico Perez Rey), Alicia Zamoraren koinatua, bahituz… (FilmAffinity).


By Ane Alzaga\nAmeriketako Independenzia Gerra\nNobleziak, kleroak eta erregeak osatzen zuten talde hau. Erregeak pribilegiatuei deitu zien zergak ordaindu beharko zituztelako asmotan; ogasunaren krisia desagertzeko. Hauek, ezezkoa eman zioten.\nFrantziar guztien ordezkariak ziren. Lege berriak sortu zituzten, konstituzio berri bat sortu nahian. Hauek izan ziren hartutako neurriak:\n-Eskubide feudalak abolitu zituzten.\n-Gizakiaren eta Herritarren Eskubideen Adierazpena onartu zuen.\nNobleziak, kleroak. herri xeheak eta erregeak osatzen zuten talde hau. Zerga berriak bertan bakarrik ahal ziren baimendu. Estamentu baikoitzak, Estatu Orokorrean bildu aurretik idatzitako kexa-koadernoan, herri xeheak hau eskatzen zuen,: boto sistema aldatzea (pertsona bakoitzak boto bat) eta ordezkari kopurua bikoiztea. Boto sistemaren eskaera ez zutenez aldatu, Estatu Orokorretik atera eta beste talde bat sortu zuten.\nPilota Jokuaren zina (Jeu de Paume)\n1789ko Ekainean Estatu Orokorretik alde egindako ordezkariek Asanblea Nazionala eratu zuten. Horren ondoren, Jeu de Paume aretoan zin egin zuten elkartuta jarraituko zutela Frantziak konstituzio bat izan arte. Hori dela eta, Asanblea konstituzioegilea izendatu zuten haien burua.\nHerritarrek Bastillari eraso egin zioten, Erdi Aroko gotorleku hura absolutismoaren ikurra zelako.\nAsanblea konstituzioegileak, dekretuen bidez, eskubide feudalak abolitu zituen. Horren bidez, nekazariak libre gelditu ziren.\nAug 10, 1789\nAsanblea konstituzioegileak, Gizakiaren eta Hiritarren Eskubideen Adierazpena onartu zuen. Adierazpen horretan hauek bermatzen ziren:\n- Norbanakoen askatasuna.\n- Legearen aurreko berdintasuna eta jabego-eskubidea.\nHauek dira konstituzioaren ezaugarriak:\n- Subiranotasun nazionala.\n- Funtsezko eskubideak aitortu.\n- Monarkia parlamentarioa ezarri.\n- Botere banaketa (Botore legegilea, asanbleak. Botere betearazlea, monarkiak. Botere judiziala, auzitegi independenteak).\n- Errolda sufragioa (bozkatzeko eskubidea, 25 urte baino gehiago eta errenta jakin bat zuten gizonek bakarrik zeukaten).\nErregearen heriotza (Luis XVI)\nFrantziako Iraultzaren ondorioz, Europako gainerako monarkiak kezkatu egin ziren Frantziako Iraultzaren ideiengatik mehatxatuta sentitzen zirelako. Hori dela eta, 1792ko Apirilean, Austriak eta Prusiak Frantziaren aurkako gerra deklaratu zuten.\nKonbentzioak traizioa leporatuta auzipetu eta zigortu egin zuten Luis XVI.a. 1793ko Urtarrilaren 21ean, gillotinaz exekutatu egin zuten.\nKonbentzioak, traizioa leporatu zion Luis XVIari eta 1793ko Urtarrilaren 21ean, exekutatu egin zuten. Neurri horri erantzuteko, Europako gainerako potentziak Frantziari gerra deklaratu eta Lehen koalizioa eratu zuten.\nErregea hil ondoren aldarrikatu zuten errepublika.\nFeb 10, 1793\n1793an, Menditarrek Konstituzio demokratikoa onartu zuten. Konstituzio honek, herriaren subiranotasuna eta gizonezkoen sufragio inubertsala aitortzen zituen. Horren ondorioz, Robespierrek botere guztiak bere gain hartu eta diktadura bat ezarri zuen.\nApr 20, 1793\nRobespier babesa galtzen joan zenez, 1794an, iraultzaile moderatuek atxilotu egin zuten. Haren jarraitzaileak, gillotinaz hil egin zuten.\nKonstituzio honetan, nazioaren subiranotasuna, errolda-sufragioa eta botere-banaketa (botere legegilea, bi ganberaren esku eta botere betearazlea, direktioaren esku) aintzatesten ziren.


Hasiera » Abiazio Berriak » Emirates Airline bankuek Venezian eta Milanen Indiako hegaldien etenaren ondoren EK krisian jarri dute\nEmirates Airline bankuek Venezian eta Milanen Indiako hegaldien etenaren ondoren EK krisian jarri dute\nEmirates Indiako hegaldi etenekin finantza egoera zailean dagoela adierazten duten zurrumurruekin eta baliteke EAEko gobernuari balizko erreskatea eskatu izana, bizirauteko planteamendua ez da ibilbideak moztea, baizik eta hedatzea. Ahmed bin Saeed Al Maktoum Sheikh, Emirateseko zuzendari nagusiak Italiari arreta berria jarri dio Dubaitik Veneziara eta Milanera joateko hegaldi berriak sortzean, iragarriko diren beste merkatu batzuen artean.\nEmirates Indiako hegaldietarako eten gabeko hegaldien gaineko ur zakarretan, Dubai-ko garraiolariaren elikadura eta garraio merkatu nagusia. Aire konpainiak gobernuaren erreskateak aurreikusi ahal izan ditu zurrumurrua.\nEmirates-ek uztailaren 1etik aurrera hasiko ditu Dubai eta Venezia arteko hegaldiak\nHRHren arabera Ahmed bin Saeed Al Maktoum, Emirates enpresako zuzendari nagusia, hegaldi hauek merkataritza eta turismo konektibitatea areagotuko dute EAE eta Italia artean.\nHegazkin konpainiak ere uztailean 8 eta 10 hegaldi astero egingo ditu Milanera. Hau Dubai-Milan-New York JFK ibilbidean eguneroko zerbitzua eta 3 asteko joan-etorriko hegaldiak izango dira Dubai eta Milan artean. Emiratesek astero Erromara egiten dituen 5 hegaldi eta astero 3 Boloniarako hegaldiekin batera, konpainiak Italiara egiten dituen zerbitzu guztiak eramango ditu uztailean 21 hirietara astero dauden 4 hegaldietara. Emirates-ek Venezia, Milan, Erroma eta Bologna zerbitzatuko ditu Boeing 777-300ER hegazkin moderno eta erosoarekin.\nEmiratesek Italiako hegaldi zerbitzuen hedapena hasi eta gero hasi zen "Covid probatutako hegaldia"moldaketak, bidaiariak iristean berrogeialdirik gabe Italiara joateko aukera ematen dutenak.\nAhmed bin Saeed Al Maktoum bere goiesteak Emirerrietako presidentea eta zuzendari nagusia esan zuen: "Covid-Tested hegaldien antolaketak ongi etorriak gara eta Italiako eta EAEko agintariei eskerrak eman nahi dizkiegu nazioarteko bidaiak errazteko eta errazteko egindako ahaleginengatik. EAEk harreman sendoa eta luzea du Italiarekin eta airearen konektibitatea modu seguruan itzultzeak elkarrekiko merkataritza eta turismoa bultzatuko ditu. Mundu mailako merkataritza zentroa denez, eta 200 nazio baino gehiagoko jendea bizi denez, Dubai-k eta EAEk ez dute ahaleginik egin komunitateek pandemiatik salbatzeko - mundu mailako liderra den txertaketa-programatik hasi eta bio-segurtasuneko protokoloak sektore guztietan aisialdia barne, aisialdia barne. eta aisialdirako instalazioak, ikastetxeetara, negozioetara eta aireportuetara. Herrialde gehiagok berranturarik gabeko bidaiak errazteko antzeko antolamenduak kontuan hartuko dituztela espero dugu ".\nEkainaren 2tik aurrera, 2 urte edo gehiagoko Italiara bidaiatzen duten Emirates bezeroek COVID-19 PCR-RT edo Antigeno Azkarraren probaren emaitza negatiboa eduki behar dute, irteera baino lehen 48 orduz. Bidaiariek, gainera, Italiara iristean Antigeno Azkarretako hisketa proba egin behar dute, beren kargura. Italiara sartzeko eskakizunei buruzko xehetasun gehiagorako, bezeroek egiaztatu egin dezakete bidaia eskakizunak orrialdea emirates.com webgunean.\nDubai eta Indiako hiri askoren arteko konektagarritasuna falta denez, Emirates egoera zailean dago, hala nola, joan-etorriko bidaiarik gabe. Indiari COVID-19 infekzio ugari eragin dio, eta Emiratesek 1 mila milioi pertsona baino gehiagoko herrialde horretako operazioa ekainaren 30era arte etetea sustatu du.\nEmiratesek bidaiak errazteko hainbat pauso ematera bideratuta jarraitzen du eta liderra izan da osasun agintariekin eta erakundeekin lankidetzan ekimenetan bezeroen osasuna babesteko eta haien segurtasuna bermatzeko. Emirates-ek lurrean neurriak jarri zituen ukipen puntu guztietan eta ontzian bidaiariei bidaiaren urrats guztietan segurtasun eta higiene estandar altuenak eskaintzeko. Hegazkin-konpainiak duela gutxi aurkeztu du kontakturik gabeko teknologiabezeroaren bidaia Dubai aireportuan zehar errazteko.\nHaien segurtasuna eta ongizatea jakinda, klase guztietako bezeroek 4,500 entretenimendu kanal baino gehiago izan ditzakete izotz, hegazkin konpainiaren saritutako inflight entretenimendu sistema, eskualde mailako inspirazioko gourmet otorduekin batera.\nEmiratesek liderra izaten jarraitzen du bidaiarien beharrei erantzuteko produktu eta zerbitzu berritzaileekin denbora dinamikoan. Duela gutxi aire konpainiak bezeroari arreta emateko ekimenak aurrera eraman zituen erreserba politika eskuzabalagoak eta malguagoak, haren luzapena arrisku anitzeko aseguru estaldura, eta bezero fidelak laguntzea mantendu beren kilometroak eta maila maila.


Misiolarientzako 19.000 hegaldiko opari ederra\nARGITALPENAREN HIZKUNTZA Afrikaans Albaniera Aleman Amharera Arabiera Armeniera Azerbaijanera Azerbaijanera (Zirilikoa) Daniera Errumaniera Errusiera Eslovakiera Esloveniera Estoniera Euskara Finlandiera Frafra Frantsesa Gaera Galesa Gaztelania Georgiera Greziera Hausa Hebreera Hiligaynon Hungariera Iloko Indonesiera Ingelesa Italiera Japoniera Kazakhera Kinyaruanda Kirundi Koreera Krioera Kroaziera Lituaniera Malayalamera Malaysiera Malgaxe Mamera Maya Nederlandera Nepalera Ngabere Norvegiera Oromoera Pediera Poloniera Portugesa Portugesa (Portugal) Punjabera Serbiera Serbiera (Latindar) Shonera Sinhala Suediera Swahili Tagalo Tahitiera Tankarana Tarascan Tatarera Teluguera Tigrinyera Tivera Tojolabalera Tongera Totonakera Tswanera Turkiera Txekiera Txinera mandarinera (sinplifikatua) Txinera mandarinera (tradizionala) Tzeltalera Tzotzilera Uighurera (Zirilikoa) Ukrainera Umbundu Urdu Valentziera Vezo Xhosera Zapotekera (Isthmus) Zuluera\n2013ko uztailean, Jehobaren lekukoen Zuzendari-batzordeak gutun zirraragarri bat bidali zien misiolari eta atzerrian Jainkoaren zerbitzuan guztiz emanak zeuden beste batzuei. 2014an eta 2015aren hasieran egingo ziren lurralde-biltzar eta nazioarteko biltzarretara joan zitezen prestaketak egingo zirela adierazten zien gutunak atzerrian zeuden hauei.\nHelburua atzerrian zeudenak beraien biltzarretara joaten laguntzeaz gain, beraien familia eta lagunekin egon ahal izatea ere zen. Erakundeak joan-etorriko hegaldiak ordainduko zizkietela adierazten zuen gutunak.\nLehenago antzeko prestaketak egin ziren arren, urte honetan desberdina izango zen. Sail berri bat sortu zen Zuzendari-batzordearen Irakaskuntza-batzordearen gidapean erreserbak egiteko.\nGutuna bidali eta denbora gutxira, hegaldietako billeteen eskaerak pixkanaka iristen hasi ziren sail honetara. Baina 2014ko urtarrilerako eskaera kopuruak gainezka egin zuen. Prestaketak egiten zituen taldeak bilaketa egin eta bidaiak erreserbatu zituen mundu osoan zehar Jainkoaren zerbitzuan guztiz emanak zeudenentzat.\nBidaia batzuk antolatzea erronka bikaina izan zen. Bidaiari batzuek, Reykjaviketik (Islandia) Cochabambaraino (Bolivia) joan behar zuten. Beste batzuek, Noumeatik (Kaledonia Berria) Antananarivoraino (Madagaskar). Port Moresbytik (Papua Ginea Berria) Seattleraino (Washington, AEB) hegaldia behar zuten bidaiariak ere bazeuden, baita Ouagadougoutik (Burkina Faso) Winnipegera (Kanada) joateko ere.\nBost kidez osaturiko sail honek 19.000 bat hegaldi erreserbatu zituen. Kongregazioek helburu honetarako eskainitako dirua erabiliz, hegazkin billeteak erosi eta 176 herrialdetako 4.300 bat bidaiariei bidali zizkien.\nAntolaketa hau bihotzez eskertu zuten bidaiariek. Misiolaria den bikote batek honakoa idatzi zuen: «Gaur Asia hego-ekialdera, zerbitzatzen ari garen lurraldera, itzuliko gara. Ingalaterrara, gure jaioterrira, itzultzeko eta bost urtetan lehen aldiz familia ikusi ahal izateko laguntza benetan eskertzen dugu. Lagundu ez bagintuzue, ezin izango ginatekeen etorri. Eskerrik asko bihotz-bihotzez hau lortzea posible egin duzuen guztioi».\nParaguain dagoen misiolari batek hau idatzi zuen: «Nire emazteak eta biok eskerrak eman nahi dizkizuegu New Jerseyn (AEB) egin zen nazioarteko biltzarrera joateko aukerarengatik. 2011. urtearen hasieran, egoitza-nagusia ikusi ahal izateko Estatu Batuetara bidaia antolatzen hasi ginen. Horretarako, diru pixka bat aurreztuta genuen. Baina urte horretako ekainean, Paraguaiko zeinu hizkuntzako kongregazioak bisitatzeko eskatu ziguten eta honek asko bidaiatzea eskatzen zuen. Asko pentsatu ondoren, Estatu Batuetara egin nahi genuen bidaia alde batera utzi eta, horren ordez, gure eginkizun berria hobeto betetzeko kotxe bat erosi genuen. Baina, orduan, nazioarteko biltzarrera joateko gonbidapena jaso genuen. Beraz, gure ametsa egia bihurtu zen! Jehobari eskerrak ematen dizkiogu era honetan azaldutako ontasun eta maitasunarengatik».\n«Eskerrak emateko idazten dizuegu posta elektroniko hau» idatzi zuen Malawitik bikote batek. «Badakigu horrenbeste bidaia prestatzeak lan, denbora eta gastu handiak sortuko zituela. Asko estimatzen dugu egin duzuen lan gogorra eta, batez ere, Jehobaren erakundearen eskuzabaltasuna. Honi esker, gure jaioterrian izandako lurralde-biltzarrera bidaiatu eta, gainera, gure familia eta lagunekin egoteko aukera izan dugu».\nSailean lan egiten zutenek beraien eginkizuna oso gustuko izan zuten. «Oso berezia izan zen misiolariei etxera joaten laguntzea beraien familia eta lagunekin egoteko» dio Mileivik. «Erakundeak atzerrian Jainkoa zerbitzatzen daudenei dien maitasun handia estimatzen lagundu dit» esan zuen Dorisek. Azkenik, Rodneyk, saileko arduradunak, hau esan zuen: «Proiektu honetan parte hartu izana zoragarria izan da».\nMundu guztiko Jehobaren lekukoek gogo onez eman dute laguntza opari hau egin ahal izateko Jainkoa zerbitzatzen ahalegin handiak egiten dituzten bere anai-arreben alde.\nZergatik elkartzen gara Jehobaren lekukook biltzarretan?\nUrtero hiru bilkura berezitarako elkartzen gara. Zertan lagun zaitzake biltzarretara joateak?\nBideoklipa: Jehobaren lekukoen urteroko biltzarrak